text:
(Bręv til Jan Christiansen, borgarstjóra, višvķkjandi oljurįšlegging)
Męlt veršur bżrįšnum til at samtykkja at seta eina oljurįšleggingarnevnd fyri Tórshavnar Kommunu.
Setningurin hjį nevndini skal vera at śtgreina ta gongd og tann tųrv, sum veršur ķ Tórshavnar Kommunu, um olja veršur funnin undir Fųroyum.
Vit vita, at kemur oljuvinnan ķ gongd ķ Fųroyum, fer hetta at fįa stórt įrin į lķviš į landi. Vęntast kann, at vęl av fólki flytur higar, og meginparturin fer at seta seg nišur ķ Havn ella ķ Tórshavnar Kommunu. Higar veršur eisini stųrri feršsla, bęši sjóvegis, yvir land og loftvegis.
Hetta fer aftur at leggja trżst į Havnina og fer at krevja bśstašarmųguleikar, barnagaršar, vųggustovur, skślar, gistingarmųguleikar, rįšstevnumųguleikar, matstovumųguleikar, stuttleikamųguleikar, havnarmųguleikar o.m.a.
Taš er ķ tųkum tķma hjį Tórshavnar Kommunu at seta eina tķlķka śtreišing ķ verk. Til tess at stķla fyri śtgreiningararbeišnum eigur Tórshavnar Bżrįš at samtykkja at seta eina oljurįšleggingarnevnd viš politikarum og embętisfólkum, sum aftrat sęr fęr fólk burtur av at taka sęr av praktiskum mįlum.
Bżrįšiš ger arbeišssetningin hjį rįšleggingarnevndini og jįttar pening til arbeišiš, iš mį setast ķ verk beinanvegin.
Rįšleggingarnevndin eigur at hava mųguleika at fįa sęr serkųna hjįlp į teimum ųkjum, har taš er neyšugt. Mišaš eigur at verša eftir, at fyrstu tilmęlini ella įvegis tilmęli frį nevndini verša tųk ķ hesum įri.
Skotiš veršur upp, at hetta mįl veršur sett į dagsskrįnna hjį Tórshavnar Bżrįš į fyrstkomandi bżrįšsfundi. Krevst nevndarvišgerš fyrst, veršur męlt til, at mįliš veršur beint til višgeršar ķ nevndum, sum eru relevantar.
Taš er umrįšandi hjį Tórshavnar Kommunu at vera til reišar at taka ķmóti oljuvinnu. Tį kann vęl fįast burturśr. Eru vit ikki til reišar, kann skašin vera óbųtandi fyri bżin og fólkiš, sum her bżr.


c: text/html

text:
Tað boðar teljarin á YouTube síðuni hjá Námi frá í dag.
Samstundis sum Barnasangbók Føroya varð løgd fram á Bókadøgunum 24. november í fjør, legði Nám barnasangirnar út á YouTube.
Tað er Árni Øregaard, margmiðlasmiður, sum hevur savnað gamlar upptøkur og gjørt nýggjar upptøkur av sangunum, sum eru í Barnasangbókini. Undir hvørjum sangi er tekstur, so til ber at syngja við og læra seg orðini.
Síðan framløguna hevur undirtøkan verið so góð, at nú hava fleiri enn 1 millión vitjanir verið á sangsíðuni hjá Námi. Sama tíðarskeið hava 833 teknað seg sum haldarar.

robotstxt: allowed

filter: keep


text:
Ársins leikari 2017/18 Anja S. Danielsen, Fleyr, og Magnus Tausen, formaður í FBF.
Flogbóltur: Gallaveitsla á Giljanesi
ítróttur26-04-2019 - 09:14 - Jóanis Nielsen
Tey bestu í flogbóltinum!
Á stórfingnum Galla nú leygarkvøldið 27. apríl á Giljanesi, sum Dráttur hesaferð skipar fyri í samstarvi við Flogbóltssamband Føroya, verður avdúkað, hvørjir leikarar hava staðið seg best hetta kappingarárið. Tað eru liðskiparar og venjarar, sum hava valt.
Fyri at geva ein eyka spenning, er nú gjørt upp, hvørji tey 3 fremstu eru í hvørjum bólki, sum heiðraður verður. Tey 3 bestu eru sett upp eftir bókstavarað, og sigur hetta einki endaliga úrslitið.
Skilligt er, at steypa og FM-finaluliðini hjá bæði kvinnum og monnum eru væl umboðað millum 3 tey bestu, men leikarar frá øðrum liðum hava eisini sloppið sær upp í part.
Tað sæst, at Mjølnir hjá monnunum hava havt eitt serstakliga gott kappingarár. Og greitt er longu nú, at Mjølnir eigur besta leikaran hetta kappingarárið, tí tríggir teir fremstu eru úr Mjølni. Hjá kvinnunum eru tað steypavinnararnir úr SÍ, ið eru best umboðaðar frammanfyri føroyameistararmar úr Fleyr, men eisini her liggja aðrir leikarar framvið.
Sum altíð er stórur spenningur um, hvør fer at vinna ymisku heiðrarnar. Munurin er í fleiri førum heilt lítil, men tað kann vera bara ein vinnari. At vera millum 3 tey bestu er heldur ikki so galið.


text:
Hevur tú trupult við at finna tíð at lesa í bíbliuni? Ella hevur tú ringan hug at seta teg niður við orði Guds? Her eru fimm góðar orsøkir til at lesa í bíbliuni, sum vónandi kunnu uppmuntra teg. Sjálvandi eru óendaligar nógvar orsøkir til at lesa bíbliuna, men vit skulu her hyggja eftir fimm teimum bestu orsøkunum, ið vit koma í tankar um. Vónandi kann hetta geva tær íblástur til dagliga bíbliulesnaðin. Góðan lesihug!
Fyrsta orsøk: Bíblian er orð Guds!
Fyrsta orsøkin er einfalt tað, at bíblian er orð Guds. Tað, at bíblian er orð Guds er nóg mikið til, at tú eigur at geva bíbliuni gætur. At bíblian er orð Guds vil siga, at tá ið tú lesur bíbliuna, so lesur tú bókina, ið Gud hevur latið skrivað, og á henda hátt samskiftir Gud við teg. Hetta má sigast at vera ein sannur framíhjárættur. Um tú hugsar um tað, so er tað sanniliga ótrúligt. Tú kanst seta teg niður við orði Guds – enntá á føroyskum. Gud skapti alt við orði sínum, Hann segði verið ljós – og ljós varð. Hesin sami Gud hevur latið eina bók skrivað og givið okkum hana. Tað er stórt! Í bíbliuni sigur Gud, hvør Hann er, og vísir okkum, hvørji vit eru. Í bíbliuni kunnu vit læra nógvar sannleikar og lærdómar, bæði um skapanarverkið og tað andaliga. Millum annað lesa vit um, hvussu vit – sum syndig menniskju – kunnu fáa frið við Gud gjøgnum verkið á Golgata, sum er okkara næsta orsøk.
Øll skriftin er innblást av Gudi og er nyttulig til lærdóm, til sannføring, til rættleiðing, til uppfostran í rættvísi, 2. Tim. 3,16
Onnur orsøk: Bíblian vísir okkum vegin til frelsu!
Onnur orsøkin, at lesa bíbliuna, er høvðusboðskapurin í bíbliuni. Bíblian inniheldur nógv gott, men sigast má, at høvðusboðskapurin í bíbliuni er frelsuætlan Guds. Tú lesur um, hvussu Gud skapti alt fullkomið, men at menniskjað syndaði ímóti Gudi við at taka av trænum, ið Gud hevði forboðið. Úrslitið varð skilnaður ímillum okkum og Gud, og øll menniskju síðani tá eru syndarar. Gud valdi tó at gera ein útveg. Frelsuætlan Guds er at ofra Sín egna son, Jesus Kristus, fyri syndir okkara. Hetta er høvðusboðskapurin, og hann stendur greitt í bíbliuni frá byrjanini og gjøgnum alla bíbliuna. Her vísir Gud okkum Sína stóru frelsuætlan. Tað er við trúgv á Son Guds, Jesus Kristus, sum doyði fyri okkum á krossinum, at Gud vann okkum hesa frelsu. Blóð Hansara reinsar okkum frá allari synd, og rættvísger okkum. Høvdu vit ikki bíbliuna, so høvdu vit ikki vita, hvør frelsuætlan Guds er. At lesa í bíbliuni sannførir okkum eisini um frelsuna, gevur okkum frelsuvissu og tryggleika!
og tú kennir frá barni av hinar heiløgu skriftir, sum kunnu gera teg vísan til frelsu við trúnni á Kristus Jesus. 2. Tim. 3,15
Triðja orsøk: Bíblian lærir okkum um vilja Guds!
Triðja orsøk, til at lesa í bíbliuni, er, at Gud hevur latið bíbliuna skrivað soleiðis, at tú kanst koma at kenna vilja Guds. Í bíbliuni lesur tú, hvat Gud ætlar Sær við skapanarverkinum og við menniskjanum. Tú verður eisini varugur við, hvat Gud ynskir í tínum lívi. Tá tú lesur orð Guds og granskar tað, verða eygu tíni latin upp fyri tí, sum Gud ynskir at siga við teg. Kanska Gud ynskir, at tú skalt gera okkurt ávíst fyri seg, kanska kallar Hann teg til eina ávísa tænastu, ella gevur tær eitt kall. Í bíbliuni stendur, at Gud gevur sínum børnum gávur at brúka í tænastuni, og at Hann signar tey, ið taka kallið til sín. orð Guds kann eisini vísa tær á øki í lívinum, sum tú møguliga ikki hevur givið yvir til vilja Hansara. Bíblian kann koma við áminningum um at broyta okkurt í lívi tínum, og at liva heilagt og rættvíst. Um tú ikki lesur bíbliuna regluliga, so kemur tú ikki at vita, hvat vilji Guds er við lívi tínum.
Øll skriftin er innblást av Gudi og er nyttulig til lærdóm, til sannføring, til rættleiðing, til uppfostran í rættvísi, so gudsmenniskjað kann verða fullkomið, ført fyri at gera alt gott verk. 2. Tim. 3,16-17
Fjórða orsøk: Bíblian gevur troyst og uppmuntran!
Fjórða orsøkin at lesa bíbliuna er, at bíblian eisini er ein daglig persónlig vegleiðing og uppmuntran til tín. Í bíbliuni eru nógv lyfti um varðveitslu, troystan og uppmuntran. Hetta fært tú bara við at lesa bíbliuna og at lurta eftir tí, Gud hevur at siga við teg. Tá ið tú hevur torførar tíðir, og lívið gerst tungt, eru troystarorð í bíbliuni. Tað kann til tíðir tykjast avbjóðandi at seta tíð av at lesa og granska orð Guds, men tá ið tær tørvar hesi troystarorð, er tað gott at hava givið sær stundir at leita tað upp í bíbliuni. Hetta er ein háttur Gud kann hava dagligt samskifti við teg, og siga tað, sum tær tørvar at hoyra. Her eru trý uppmuntrandi lyfti, sum Gud gevur børnum sínum:
Havi Eg ikki sagt við teg, at tú skalt vera hugreystur og sterkur, ikki missa mótið og ikki ræðast! Tí HARRIN Gud tín er við tær í øllum, sum tú fert undir at gera.” Josva 1,9
Komið higar til Mín, øll tit, ið strevast og hava tungt at bera – Eg skal geva tykkum hvílu! Matt. 11,28
Um eg so skal ganga í dali deyðaskuggans, óttist eg einki ilt; tí Tú ert við mær, keppur Tín og stavur Tín, teir ugga meg. Sálmur 23,4
Fimta orsøk: Bíblian heldur okkum frá synd!
Fimta orsøk til at lesa bíbliuna hvønn dag er, at bíblian heldur teg frá synd. Bíblian reinsar og heldur teg reinan. At verða ámintur aftur og aftur um, hvør Gud er, Hansara rættvísi, heilagleika, kærleika og náði, og hvussu stór frelsuætlan Hansara er, ger, at tú missir hugin til at synda. Øll stríðast við synd, tað er eingin, ið sleppur undan, men við at lesa í bíbliuni og hava eitt dagligt, livandi samfelag við Gud gjøgnum bíbliulesnað og bøn, fáa vit styrki til at halda okkum frá synd. Tað kann verða ein pínufull tilgongd at játta syndina og halda seg til Gud, men bíblian lovar okkum:
Játta vit syndir okkara, er Hann trúfastur og rættvísur, so Hann fyrigevur okkum syndirnar og reinsar okkum frá allari órættvísi. 1. Jóh. 1,9
Tað kennist so væl, tá ið tað er yvirstaðið. Kendi prædikumaðurin D.L. Moody segði einaferð ”Antin heldur bíblian teg frá synd, ella heldur synd teg frá bíbliuni”. Eitt orðafelli sigur eisini: ”Ein bíblia, ið dettur sundur, hoyrir til ein, ið ikki ger”
Eg goymi orð Títt í hjartanum, fyri at eg skal ikki synda móti Tær. Sálm. 119,11
So er bara eftir at ynskja tær góðan lesihug
JJP orðið.fo okt.2016


text:
Gjáar kirkja 90 ár - hátíðargudstænasta 16. juni
Tað var tríeindarsunnudag 26. mai í 1929, at Gjáar kirkja varð vígd. Dagurin var søguligur á meira enn ein hátt. Ikki bert fingu gjáarfólk sína egnu kirkju; hetta var eisini fyrstu ferð, at ein kirkja varð vígd við føroyskum rituali, hóast føroyskt ikki gjørdist kirkjumál fyrrenn tíggju ár seinni.
Serligt við Gjáar kirkju er eisini, at hon ikki vendur eystur og vestur sum aðrar kirkjur, men suður og norður, tí soleiðis hildu teir gomlu, at hon fór at síggjast best frá sjónum.
Nú kirkjan í 90 ár hevur savnað bygdarfólkið um gleðiboðskapin, bæði í gleði og sorg, verður hátíðargudstænasta tríeindarsunnudag 16. juni klokkan 11:00. Umframt Jógvan Fríðriksson, biskup, luttaka Emil Olsen, Jákup E. Petersen og Øssur Kjølbro.


text:
- Tíðindi, mentan og ítróttur
Byggifelag áhugað at byggja SALT
Byggifundur um Salt-verkætlanina verður fyrrapartin mánadagin, skrivar Suðuroyarportalurin. Støða skal takast til samráðingar við byggifyritøku, sum er sinnað at gera arbeiðið.
Tað upplýsti Ólavur Rasmussen, stigtakari til Salt-verkætlanina, í SALT hølunum hjá Suðuroyar Sparikassa á Tvøroyri mentanarnáttina.
Eingin áhugi
Tá tilboðini upp á mentanarhúsið vórðu latin upp á øðrum sinni, vísti tað seg, at eingin tá hevði boðið upp á stóru arbeiðini í SALT-verkætlanini.
- Tí varð gjørt av at royna annan leist, og í hesum sambandi verður byggifundur mánadagin, har støða skal takast til samráðingar við áhugaða byggifyritøku, upplýsti Ólavur Rasmussen.
Byrja í august
Um samráðingarnar við byggifyritøkuna eydnast, byrjar arbeiðið upp á mentanarhúsið sum ætlað í august, sigur hann.
Ólavur Rasmussen varð eisini spurdur, hvussu er við rakstrinum av einum tílíkum mentanarhúsi. Til hetta svaraði hann, at raksturin varð tryggjaður, tá peningurin varð játtaður til verkætlanina, skrivar Suðuroyarportalurin.


text:
Tíðindi
10. januar 2020
Granskarar við University of Technology Sydney (UTS) hava samanborið tíðina, ið lesandi brúka á Facebook við karakterirnar, tey fáa. Granskingin vísir, at brúkar tú nógva tíð á sosiala miðlinum kann tað føra við sær verri karakterir. Men tað er serliga tey, sum stríðast at fáa góðar karakterir, ið verða meinast rakt.
– Lesandi, sum ikki klára seg væl og stríðast við at hugsavna seg og at hava tamarhald á lesnaðinum, gerast lættari burturhugað á Facebook, sigur James Wakefield, granskari.
Universitetini í Avstralia nýta stig í próvtøkuuppgávunum, har nógv stig geva høgan karakter.
– Tað, sum vit sóu, var, at um tey lesandi vóru tríggjar tímar á Facebook um dagin, var munurin umleið 6 stig í eini próvtøku, sum er mett til 60 stig, ella 10 prosent.
- Tey, sum vóru stinn í lærugreinini, vórðu ikki ávirkað á sama hátt av at brúka tíð á Facebook. Tað sær út til, at tey, sum klára seg illa, brúka tíðina á sosialu miðlunum, heldur enn at brúka tíð til lesnaðin, men tey, sum klára seg væl, klára bæði at vera á sosialu miðlunum og lesa, sigur Wakefield.
Wakefield viðmælir tí næmingum, sum stríðast í skúlanum, um at sløkkja fyri telefonini og at brúka minni tíð á Facebook. Hann heldur, at lærarar mugu taka ábyrgd; hann vísir á, at summir lærarar geva næmingum boð á sosialum miðlum. Tað áttu teir ikki at gjørt, heldur hann.
Hóast tey lesandi í avstralsku kanningini kláraðu seg illa fakliga, merkir tað ikki, at tey eru býtt. At tú ikki megnar at fara upp til próvtøku – hóast tú hevur lisið nógv – kann vera tí, at tú hevur trupulleikar við at hugsavna teg. Í grein mælir Per Einar Binder, professari, frá, at næmingar hava nógvar bóltar í luftini beint undan eini krevjandi próvtøku.
– Vit megna í grundini ikki at gera nógv ting í senn. Gert tú fleiri ting í senn, so flytur tú uppmerksemi millum tað, tú ert í holt við, sigur hann.
Øll eru ikki samd, tí ein amerikonsk kanning bendir á, at sosialir miðlar kunnu hjálpa okkum at minnast betur.
Kelda: forskning.no
Skúlablaðið
Pedda við Stein gøtu 9
100 Tórshavn
Tel. 23 57 73
Teldupostur: turid@bfl.fo ella skulabladid@lararafelag.fo
2015 © Bókadeildin. All rights reserved.


text:
Leingi stóðu múrarnir um Konstantinopel – núverandi Istanbul. Hetta tí, at teir kristnu býsantinararnir høvdu hegnisliga laga upp tveir múrar um býin. Ein ytri og ein innari.
Tá ið so báðir múrarnir umsíðir fingu rivur, bar til hjá áleyparunum – osmannunum – at taka býin, seinasta skansa um kristnu siðmentanina í gamla, eysturrómverska ríkinum. Hetta hendi í 1453.
Um Føroya løgting samtykkir samkynt hjúnalag, fellur “ytri múrurin” um kristnu mentan føroyinga. Og so er bara “innari múrurin” eftir, Fólkakirkjan og kristnu samkomurnar í landi okkara.
Eg heiti inniliga á tykkum, sum vit hava valt at umsita tann “ytra múrin”, at atkvøða ímóti broytingini av hjúnabandinum ella at atkvøða blankt. Tit hava lisið og hoyrt, at ein av teimum, sum settur er at umsita tann “innara múrin”, sóknarpresturin í Leirum, longu hevur sprongt rivur í “sín” múr – og at aðrir prestar t.d. Marjun Bæk hava sagt og skrivað tað sama, meðan aðrir bíða “eitt sindur”...
LGBT steðgar ikki – heldur ikki liberalu kreftirnar í Fólkakirkjuni og í samkomunum.
LGBT hevur sama endamál um allan heim og sama álopshátt, láturliggering og niðring av teimum, sum eru ósamd. Hetta hendir umvegis almennu miðlarnar – men “bara” við orðum. Skeldsorðið “homofob” t.d. hevur verið nógv at hoyrt, og hvør unnist við at kallast tílíkt? Og ber nakar kenslu við strategibókina handan alt hetta “After the ball – How America Will Conquer Its Fear and Hatred of Gays in the 90´s” eftir Marshall Kirk og Hunter Madsen frá 1989? Sum ár og nú mánaðir eru farnir, havi eg eygleitt, at tað gerast alsamt færri her á landi, sum tora at tala og at siga sína hugsan...
Jú, londini um okkum eru ymisk, og tí eru frávik í framferðini hjá LGBT frá einum landi í annað - um tað gagnar endamálinum!
Hjúnalagið er ein maður og ein kona! Hetta vistu sjálvt rómverjar, sum ikki kendu til kristna mentan. Væl kendu teir til samkyndan levnað og alskyns levnað, men hjúnalagið var ein maður og ein kona.
Hetta vistu teir, og hetta veit hvørt mansbarn í Føroyum - innast inni.
Hvørji rættindi samkynd skulu fáa í landi okkara, avger lóggávuvaldið – t.v.s. Føroya løgting. Og um tað ber til at orða og fáa í lag onnur rættindi enn hjúnalag til samkynd, har kenna tit svarið. Men tit kenna eisini hvørji onnur rættindi og broytingar koma í kjalarvørrinum, um samkynd kunnu ganga í hjúnalag. Tað “kynsleysa samfelagið” er væl ávegis í Svøríki og ger eisini um seg í Danmark longu.
Vit vita ikki, hvat hendir landi okkara innan tað almenna og tað kirkjuliga. Men tryggleikin og virðisgrundarlagið hjá fólki okkara hevur verið tengt at tí “innara múrinum”, sum tit við politiska valdinum hava vart við tí “ytra múrinum”.
Hvussu skjótt tað gongur at fella tann “innara múrin” um hjúnabandið millum mann og konu, eftir at tann “ytri” er fallin, síggja vit t.d. í Danmark, Íslandi og Grønlandi. Har standa kirkjurnar nú opnar at gifta samkynd.
Kristna siðmentanin í Evropa eins og kirkjurnar liggja í andaleypi. Hví? Tí politikarar og prestar hava ikki umsitið tann “múr”, sum hvør hevði ábyrgd av, á rættan og fulldyggan hátt! Tann verðsligi myndugleikin hevur ávirkan á tað andaliga, eins og tann andaligi myndugleikin hevur ávirkan á tað verðsliga.
Fyri um 500 árum síðan setti Martin Luther sína lít til Guds og verðsliga myndugleikan um verju. Og tað sama ger tað kristna fólkið í landi okkara í hesum døgum.
Bergur D. Joensen
Um tú veitst okkurt, sum VP ikki veit - skriva so til vp@vp.fo


text:
Ben Arabo fær 5,2 milliónir í uppsagnarløn. Tað er greitt nú Betri tekur orðini í seg aftur, og gevur uppsagda stjóranum síðstu 2,6 milliónirnar, sum hann hevur hildið seg hava rætt til.
Hetta veit útvarpið í dag.
Tað var í september 2018, at Ben Arabo varð koyrdur úr starvinum sum forstjóri í Betri. Hann fekk 2,6 milliónir við sær, sum svarar til løn og eftirløn í 12 mánaðir, men helt seg eisini hava rætt til fráfaringarsamsýning, sum svarar til løn í 12 mánaðir afturat.
Betri helt ikki, at Ben Arabo hevði rætt til síðstu 12 mánaðirnar, tí samtakið helt, at hann hevði misrøkt sítt starv. Hesum stevndi Ben Arabo við tí úrslitið, at Betri í dag ikki velur at fara víðari við málinum, og tekur orðini í seg aftur.


text:
4426 fermetrar av jørð fyri 218.000 krónur.
Tað er tað, sum ein keypari í Vági hevur rindað til Sunda kommunu fyri eitt grundøki í Saksun til at byggja summarhús á. Talan er um eina verkætlan, sum umfatar 25 summarhús.
Eitt felag søkti í 2018 um loyvi at byggja summarhúsini. Umsóknin varð gingin á møti eftir samskifti í eitt ár, men hetta hendi uttan eitt útboð, og tað er í stríð við ásetingarnar.
Í kunngerðini stendur millum annað at kommunan skal bjóða øll grundøki sum eru meira enn 300 fermetrar út.
Men tað var ein feilur, at grundøkið ikki varð boðið út alment. Tað segði Heðin Zachariassen, borgarstjóri í Sunda kommunu, í Degi & viku í gjárkvøldið.
- Vit burdu havt gjørt tað, men nú hava vit so avgjørt at taka málið fyri aftur og seta tað til sølu, segði Heðin Zachariassen.
Festarin av jørðini, Jóhan Jógvansson hevur kært avgerðina hjá Sunda kommunu, og heldur ikki at framferðin er í lagi.


text:
Frítøka fyri eina starvsvenjing
Umsøkjari til heilsuhjálpara útbúgvingina.
Um tú hevur nógvar arbeiðsroyndir við røkt, kanst tú blíva frítikin fyri ein starvsvenjingarpart
Uppbygnaðurin er tá soleiðis:
• skúli tríggjar mánaðir í Suðuroy
• frítøka fyri starvsvenjing tríggjar mánaðir
• skúli tríggjar mánaðir í Suðuroy
• starvsvenjing tríggjar mánaðir, hendan kann vera kring landið
Krav
Eitt ára arbeiði við røkt, fulla tíð. Ella 2 ár á hálvari tíð, innanfyri seinastu 5 árini.
Les eisini um stytta útbúgving


text:
Gutti er og vitjar Emmu og lesur fyri henni úr Hini hvítu hondini. Tá ið hann skal til hús, er tað øgiliga myrkt. So minnist Gutti til bókina um hina hvítu hondina, sum sveimar í myrkrinum ...
Annað torleikastig - appilsingulur krabbi
Hetta er stuttlig søga um Pál og pápan. Pál hevur ilt í oyranum og fer til læknan. Men knappliga verður læknin...
Gutti er og vitjar Emmu og lesur fyri henni úr Hini hvítu hondini. Tá ið hann skal til hús, er tað øgiliga myr...
Pál fær nýggjar møblar til kamarið, og pápin skal seta songina saman, men sjálvsagt ger hann ikki sum fyriskri...
Pápi Pál eru ikki sum pápar flestir. Hesaferð hevur hann keypt Páli dansiskógvar, tí at hann vil hava, at Pál ...
Pál ansar kettuni er fitt søga um ein drong, sum er so góður við kettuna Milju. Hon verður latin í posan. Hann...


text:
Rokning 4a er partur av bókaheild til undirvísingina í støddfrøði í 4. flokki. Undirvísingarheildin førir næmingin lýðandi og trygt inn í arbeiðið við tølum og rokning.
Høvuðspartarnir í ROKNING 4 eru:
Bókarøðin ROKNING leggur dent á trý høvuðsøki:
• At arbeiða praktiskt, granskandi og skapandi í fjølbroyttum virksemi
• At laga læringina til hvønn einstakan næming
• Fakligt innihald og stigvísa framtøku
Tillagað læring
Kapitlarnir í grundbókini eru skipaðir soleiðis, at miðað verður eftir at laga læringina til næmingar á ólíkum fakligum stigum. Týdningarmesta keldan til tillaging er Lærarabókin.
Til hvørja síðu í grundbókunum eru uppskot um, hvussu undirvísingin kann verða gjørd einfaldari, og hvussu hon kann verða gjørd meiri avbjóðandi hjá teimum næmingum, sum hava tørv á tí. Hetta ger tað lættari hjá læraranum at fremja næmingalagaða undirvísing
við dygd og hugdýping í huga.
Fakligur greidleiki og umhugsni
ROKNING veitir eina neyva lýsing av málunum í námsætlanini á hvørjum stigi. Tey eru at finna í innganginum til Lærarabókina. Í Lærarabókini stendur somuleiðis, hvørji faklig mál eru tey mest viðkomandi í hvørjum kapitli. Harumframt eru málini neyvari lýst fyri hvørja síðu í grundbókunum.
Tí er lættari at draga fram júst hesi málini, tá ið arbeiðið verður fyrireikað, útint og/ella eftirmett, og tá ið tað verður viðgjørt saman við næmingunum:
• Hvat er tað, vit nú fara at læra? Hvat vita vit um hetta evnið frammanundan?
• Hvørji týðandi faklig evni hava vit lært av hesum virkseminum og hesum uppgávunum?
Rokning 4a er partur av bókaheild til undirvísingina í støddfrøði í 4. flokki. Undirvísingarheildin førir næmi...
Lærarabók til bókaheildina Rokning 4, sum er til støddfrøði í innskúlingini.
Rokning 4a er partur av bókaheil...


text:
Altjóða miðlar skriva í dag, at Formula 1 Grand Prix kappingini í Kina er avlýst. Hon skal upprunaliga vera 19 apríl í Shanghai, men verður nú av ongum.
Shanghai liggur bara 800 kilometrar frá Wuhan, har coronavirusið breyt út í farna mánaði. Í gjár doyði persónur nummar túsund av coronavirusið.
Tað er ikki bara Formula 1, sum er ávirkað av støðuni. Landskappingin í fótbólti er fyribils útsett, World Indoor Athletics meistaraheitið er avlýst og fleiri undankappingar hjá Kina til OL eru somuleiðis útsettar ella avlýstar.


text:
Reyði Krossur er til staðar í Yemen til tess at veita grundleggjandi og lívbjargandi neyðhjálp. Tvey ár av vápnaðum stríði hevur elvt til stóra oyðilegging í Yemen, umframt at fátækradømi og hungursneyð hava herjað í fleiri ár. Óteljandi bardagar og bumbubrestir hava javnað samfelagsbygnaðin við jørðina, og eingin almenn heilsutrygd er í landinum.
Fólkið í Yemen stríðist framvegis dagliga fyri lívinum, og eingi tekin er um, at støðan fer at batna í nærmastu framtíð. Tíverri eru ábendingar hinvegin um, at støðan versnar, í samsvari við at vápnaða stríðið tekur dyk á seg. Ein avleiðing av vápnaða stríðnum er eisini, at tað er torført at fáa mat inn í landið, og at tað alsamt verður verri at fáa fatur á drekkivatni. Áleið 18,8 mió. menniskju í Yemen hava tørv á humaniterari hjálp og verju, og 10,3 mió. av teimum hava tørv á bráfeingis neyðhjálp.
Reyði Krossur arbeiðir tí við humaniterum verkætlanum, ið hava til endamáls at:
- betra um atgongdina hjá viðkvomum bólkum í samfelagnum til drekkivatn, heilsutænastur og reinføri,
- førleikamenna sjálvboðin og starvsfólk.
- stuðla heilsumiðdeplum og tænastum í at røkka út til serliga viðkvamar bólkar í Yemen.
- menna samfelagsgrundaðar heilsutænastur og heilsutrygdina í landinum.
Sera fáir humaniterir felagsskapir eru virknir í Yemen, orsaka av ótryggu støðuni í landinum. Reyði Krossur heldur tó á fram við at veita humanitera hjálp í samsvari við tær 7 aðalreglurnar hjá felagsskapinum. Reyði Krossur virkar eisini áhaldandi fyri, at fáa partarnir í krígnum at virða altjóða humanitera lóg og harvið at økja um tryggleikan hjá vanliga fólkinum og starvsfólkum á
humanitera økinum.
Av hesum orsøkum hevur Reyði Krossur Føroya tí latið kr. 200.000 til hesar verkætlanir hjá Reyða Krossi í Yemen. Nevnast kann, at fyri kr. 50 kann Reyði Krossur geva mat til eitt barn í Yemen í tríggjar vikur, fyri kr. 135 ber til at geva eina fyrstuhjálpartasku til særd og skadd í Yemen, og kr. 430 røkka til at geva einari familju í Yemen eitt skýli við neyðugari útgerð.
Øll eru vælkomin at stuðla við einari eingangsupphædd inni á heimasíðuni hjá Reyða Krossi Føroya


text:
Eitt stig í Gundadali
TB | 11/04/16
Í gjár stóð slagið millum Tvøroyri og Havnina enn eina ferð, hesu ferð var stríðsvøllurin Gundadalur og mótstøðuliðið var B36. Dysturin var sum heild javnur, serliga í fyrsta hálvleiki var talan um javnan dyst. B36 leikararirnir tóktist eisini at gerast alsamt meira frustreraðir um, at tað ikki var hepnast teimum at fáa bóltin inn.
Ein stóran leiklut í, at B36 ikki fekk mál má tilskrivast einum stórspælandi Mayebi í málinum. Hann stóð fyri fleiri bjarginum í gjár. Sum heild má tó sigast, at talan var um eitt satt liðavrik, har heildin eydnaðist væl og menn stríddist sum úlvar á skóg.
Teir byrjandi ellivu í gjár vóru:
Mayebi
Eirikur – Signar – Teitur O. – Ragnar
Kofi – Salmundur – Ndende – Teitur J.
Adu
Din Din
Sostatt hava vit nú fingið fimm stig inn á kontoina og næsti dystur verður móti ÍF við Stórá. ÍF liggur í løtuni beint undir okkum við fýra stigum.


text:
Reglugerð um mannagongdir hjá Fasta Gerðarrætti
§ 1 Heimild og endamál
- Nevndin fyri fasta gerðarætt hevur á fundi gjørt og samtykt hesa reglugerð við heimild í § 13 í sáttmála um Fasta Gerðarrætt.
- Reglugerðin er gjørd eftir at dómarar, sáttmálapartar og viðkomandi myndugleikar eru hoyrdir.
- Reglugerðin hevur til endamáls at skipa mannagongdirnar hjá fasta gerðarætti í samband við mál, ið verða løgd fyri rættin.
§ 2 Mál latin fasta gerðarrætti við kæruriti frá kærandi parti
- Partur, ið vil lata fasta gerðarrætti mál til avgerðar, skal senda inn kærurit skrivliga. Hjáløgd skulu vera skjalayvirlit og teldutøk skjøl, ið parturin vil brúka; ikki teldutøkt tilfar kann sendast á annan hátt. Samstundis skal parturin geva mótparti boð samsvarandi § 13 í hesi reglugerð.
- Kærandi partur skal viðmerkja, hvørt talan er um arbeiðsmarknaðarmál, gerðarrættarmál ella mál, ið viðkemur øðrum enn sáttmálapørtum í fasta gerðarrætti. Serliga tá viðvíkur arbeiðsmarknaðarmálum skal partur viðmerkja, um heitt verður á rættin um at viðgera málið eftir § 8 (5) í sáttmálanum.
- Kærandi partur skal greitt áseta, hvør sáttmálapartur er mótpartur og lýsa hvørji viðurskifti, ið málið viðvíkur, hvat málskravið er, umframt slíkar uppslýsingar, ið eftir sáttmála um fasta gerðarrætt, vanligari rættargangslóg ella venju eru neyðug, at rættur og mótpartur kunnu fyrireika málið skjótt og væl.
- Skrivstovan letur kærandi oyðublað at seta inn nevndu upplýsingar og aðrar neyðugar upplýsingar til tess at skráseta málið í úrskurðarsavni og skjalasavni.
§ 3 Svarrit
- Fasti gerðarrættur boðar innkærda parti frá freistini at lata inn svarrit.
- Svarritið skal á sama hátt sum kæruritið samsvara við sáttmála um fasta gerðarrætt, rættargangslóg og venju.
- Skrivstovan letur innkærda oyðublað at seta inn nevndu upplýsingar og aðrar neyðugar upplýsingar til tess at skráseta málið í úrskurðarsavni og skjalasavni.
§ 4 Fyrireika mál
- Tá svarrit er komið rættinum í hendi boðar Fasti Gerðarrættur pørtunum frá, hvørjir dómarar eru úttiknir og hvussu málið verður fyrireikað. Ber ikki til at manna úttikna gerðarrætt vegna ógegni skal Fasti Gerðarrættur finna semja um annan dómara ella taka út gerðarrættarlim millum trý uppskot frá hvørjum parti.
- Á heimasíðu hjá Fasta Gerðarrætti verður boðað frá innkomnum málum.
- Fasti Gerðarrættur skal tryggja, at í innkomnum málum verður alt tilfar goymt í trúnaði, uttan tað, ið gerst alment á heimasíðuni:
a. málsnummar, dagfesting og tílíkt;
b. frágreiðing um mannangongd og úttiknar dómarar;
c. nøvnini á feløgum ella stovnum, ið eru partar í málinum, umframt nøvn á umboðum, mandantum, limum, vitnum og øðrum, sum ikki biðið verður um at ókunnuggera;
d. tilvísing til sáttmála ella annað løgligt grundarlag, ið málið snýr seg um;
e. samandráttur av faktum og umstøðum;
f. aðrir upplýsingar.
§ 5 Fyrireika mál, skipað tilgongd
- Fasti Gerðarrættur skal tryggja, at ásettu sínámillum samráðingar og mannagongdir eru fylgdar og at verulig sínámillum fyrireiking er framd eftir lóg ella venju, áðrenn málið verður lagt fyri Fasta Gerðarrætt. Fasti Gerðarrættur kann útseta fyrireiking av ella burturvísa máli, sum eftir hesum ikki er nøktandi fyrireikað.
- Fasti Gerðarrættur skal áseta allar væntaðar fundir og viðgerðarstig, tá ið málið er innkomið og staðfest er, at málið er búgvið at leggja fyri Fasta Gerðarrætt. Fasti Gerðarrættur kann broyta hesa mannagongd, um týðandi orsøkir eru. Verður broyting gjørd í kunngjørdu viðgerðarstigum, skulu partarnir fáa beinleiðis boð um hetta.
- Fasti Gerðarrættur skal eisini minna partar á at lata skrivstovuni nøktandi upplýsingar, bæði til tess at tryggja vanligt samskifti og til tess at lýsa innkomin mál so væl sum gjørligt.
§ 6 Fyrireikandi fundur
- Partarnir verða boðsendir til fyrireikandi fundar. Formaðurin í málinum skipar fyrireikingina sambært § 8 í sáttmálanum um Fasta Gerðarrætt.
§ 7 Umboðan
- Málspartar og partar, ið vilja leggja uppí málið, skulu boða Fasta Gerðarrætti frá, hvør umboð teirra sambært § 9 (1) í sáttmálanum um Fasta Gerðarrætt eru.
§ 8 Framløga
- Tá fyrireikingin er liðug, kann formaðurin í málinum gera av, at til úrskurðarfundin (dómsviðgerðina) skal kærandi partur, gera tilfarsavn, ið skal latast rættinum í tveimum entøkum umframt einum eintaki til hvønn av teimum úttiknu dómarunum.
- Framløgan skal gerast í samráð við aðrar partar í málinum og fevna um málsrit, skjøl, sáttmálar, lóg, bókmentir og framløgustuðul. Ósemja um framløguna skal boðast rættarformanninum, ið ger av ivamál um framløguna.
§ 9 Úrskurðarfundur
- Formaðurin í málinum boðar pørtunum frá, nær og hvar úrskurðarfundur verður.
§ 10 Úrskurður
- Úrskurður verður fráboðaður pørtunum skjótast til ber innanfyri tær freistir, ið ásettar eru í sáttmálanum.
§ 11 Úrskurðarsavn
- Fasti Gerðarrættur kunnger allar úrskuðir í úrskurðarsavni sínum á heimasíðu.
- Málspartar skulu í sambandi við mál, har úrskurður væntast, greidliga boða rættinum frá, hvørji nøvn ella aðrar umstøður, ið partarnir vilja heita á rættin um at ókunnugera.
- Nevndarformaðurin og formaðurin í málinum gera av, hvat skal kunngerast, og skal serliga tryggja:
a. at málsnummar, dagfesting , nýtt mannangongd og úttiknar eru kunnug;
b. at nøvnini á feløgum ella stovnum, ið eru partar í málinum, eru kunnugu, mframt nøvn á umboðum, mandantum, limum, vitnum og øðrum, sum ikki biðið verður um at ókunnuggera ;
c. at greitt er, hvør sáttmáli, lóg, ella annað løgligt grundarlag vóru løgd til grund;
d. at nóg greið lýsing er av viðkomandi faktiskum umstøðum;
e. at atlit til persónlig viðurskifti, tagnarskyldu ella vinnuloynidómar verða vird;
f. at aðrar umstøður, ið lætta um at finna málið í leitiskipan, verða nevndar.
§ 12 Skrivstova
- Fasti Gerðarrættur hevur egna skrivstovu, ið nevndarformaðurin og gerðarrættarformaðurin umsita sambært avtalu við stýrið fyri viðkomandi stovn.
- Posttilskrift, teldupostur, telefon, telefaks og aðrir upplýsingar verða kunngjørdir á heimasíðuni.
§ 13 Gjøld
- Gjøld verða áløgd sambært serstaka reglugerð.
§ 14 Fráboðanir
- Allir sáttmálapartar skulu boða Fasta Gerðarrætti frá telduposti, telefonnummari, faksnummari, posttilskrift og øðrum, ið nýtast kann í sambandi við mál í fasta gerðarrætti. Hesar dátur verða til taks á heimasíðuni.
- Tá kæruskriv verður latið Fasta Gerðarrætti, skal kærandi partur boða innskærda frá og tryggja sær, at boðini eru komin viðkomandi parti til kunnleika.
- Í hvørjum máli boða partarnir gjøllari frá, á hvønn hátt boð kunnu verða givin; rætturin kann tó altíð sjálvur gera av, hvussu hann gevur boðini.
§ 15 Fíggjarætlan, roknskapur og grannskoðan
- Fíggjarætlan verður samtykt fyri hvørt kalendaraár.
- Roknskapur verður gjørdur, grannskoðaður og lyklatøl kunngjørd á heimasíðu.
§ 16 Samstarvsavtala og fígging
- Nevndin ger samstarvsavtalu við vinnumálaráðið um fígging og onnur viðurskifti hjá Fasta Gerðarrætti.
- Nevndin kann gera sáttmála við stovnar ella einstaklingar um skrivstovu og tænastum.
§ 17 Samsýningar
- Veitt verður nevndarlimum og gerðarrættarlimunum samsýning, sum nevndin ásetir.
§ 18 Gildi
- Henda reglugerð kemur í gildi 1. august 2011.
- Samstundis ferð úr gildi reglugerð frá 2. apríl 2006.
- Reglugerðin skal endurskoðast í minsta lagi annaðhvørt ár.
Seinast broytt 26.06.2012 (§§ 4 og 5 endurskoðaðar)


text:
- Tíðindi, mentan og ítróttur
Frans pávi kallar saman
Á fundinum skulu biskupparnir og pávin kjakast um, hvussu børn kunnu verjast móti kynsligum ágangi í katólsku kirkjuni. Tað upplýsir talskvinnan í Vatikaninum.
Boðini um fundin komu sama dag, sum tveir týskir fjølmiðlar skrivaðu, at ein frágreiðing frá katólsku kirkjuni í Týsklandi hevur staðfest fleiri túsund tilburðir av kynsligum ágangi síðani 1946.
Týskland er seinasta landið í røðini, har umfatandi kynslig misnýtlsa av børnum í katólsku kirkjuni eru avdúkað.
Frágreiðingar frá USA, Kili og Avstralia hava avdúka misnýtsluna.
Í amerikanska deilstatinum, Pennsylvania, hevur ljóðað, at meira enn 300 prestar hava kynsliga misbrúkt børn, men at hetta hevur katólska kirkjan í USA á skipaðan hátt kávað út yvir, skrivar Ritzau.
Sí eisini


text:
Lestrartíð: 4 ár
Umsóknarfreist: Læruplássið ásetir freistina
Útbúgvingarstovnur
Glasir
Útbúgvingarstaður
Tórshavn
Hárfríðkarar fáast mest við hárviðgerð, men næmingarnir læra eisini alt um vakurleikarøkt, og hvat tað ber í sær at reka eitt virki, t.d. virkisbúskap, kundarøkt, sálarfrøði og mangt annað. Arbeiðið er fjølbroytt, tí mótin skiftir rættiliga ofta.
Hárfríðkarar starvast mest á hárfríðkanarstovum, tó eisini í sjónleikarhúsum og í sjónvarpi.
Tú lærir hárklipping, hárseting, permanentviðgerð, hárliting og andlitssmyrsl umframt tekning av klippingum á kvinnum og monnum. Eisini lærir tú at geva ráð og at veita kundatænastu.
Allar yrkisútbúgvingar eru skipaðar soleiðis, at skift verður millum verkliga læru á góðkendum læruplássi og skúlagongd á yrkisskúla.
Útbúgvingin endar við sveinaroynd.
Fráfaringarroynd fólkaskúlans.
Um tú ætlar at koma á tey írestandi skúlaskeiðini, krevst, at tú hevur skrivað sáttmála við ein góðkendan lærumeistara, og at tú hevur staðið fyrsta skúlaskeiðið.
Eftir útbúgvingina kanst tú arbeiða sum hárfríðkari.
Tú kanst eisini fara undir framhaldsútbúgving sum t.d.:
● stílráðgevi
● kosmetikari
● kosmetologur
● make-up artistur
● handarøktari
● viðkomandi akademiútbúgving
● viðkomandi professiónsbachelorútbúgving
● verfrøðingur (krevur upptøkuskeið).
Glasir – www.glasir.fo
Yrkisdepilin – www.yrkisdepilin.fo
Lestrartíð: 4 ár
Umsóknarfreist: Læruplássið ásetir freistina
Útbúgvingarstovnur Glasir
Útbúgvingarstaður
Tórshavn


text:
Kvinnuligir føroyskir politikarar, útinna ikki sína uppgávu!
Hví skulu kvinnur velja kvinnulig umboð á Ting?
Síðuleypandi við javnstøðu og magtjavnvág, so má roknast við, at ein av høvuðs orsøkunum fyri at kvinnur skulu velja kvinnur á Ting verða, at kvinnur betur umboða virðini, sum liggja kvinnuni næst.
Fyri at røkta hesa uppgávu, so eiga kvinniligu umboðini á Tingi, eisini at samskifta við hendan veljaraskarðan, soleiðis at veljarin kennir seg aftur í Løgtings arbeiðinum.
Tað hevur tíverri eydnast mannligu politikarum, at fáa okkara kvinnuligu politikararnar, at láta við steggjanevi.
Eg trúgvi, at stórur partur av Føroya kvinnum, stinga fingranar djúpt inn í oyrini, tá tær hoyra um Makrel, fiskiloyvir, fiskidagar, burðadyggan fiskiskap o.l.
Hetta er eisini reint steggjagvakk. Ikki soleiðis at skilja at kvinnan ikki skilir, men kvinnan hevur ikki fyri vana, at fyrihalda seg sjólívið, sæð út frá tekniska/fyrisitingarliga sjónahorninum.
Kvinnuligu politikararnir áttu, at upplýst føroysku kvinnuni, við heilt vanligum orðum og setningum, hvat førdi fiskivinnu politikkurin hevur at merkja fyri tær og fyri restina av Tjóðini. Heldur enn at betra um skúlaviðurskiftini hjá okkara børnum, byggja nýtt heim til okkara sálarligu sjúku, taka betur hond um okkara eldru og óhjálptu, geva einligum forsyrgjarum betri umstøður, ja í heila tikið at bøta um okkara bleytu virðir, so velur Samgongan at geva útvaldum føroyingum og útlendingum uml. 1 mia kr um árið, væl at merkja hvørt ár, heldur enn at taka hesar inntøkur í Landskassan.
Vit kundu eisini nevt nøkur av harðaru virðunum, so sum tørvin at útbyggja samferðslukervið við tunnlum osfr.
Hetta skriv er sjálvandi provokerandi, men verðuleikin er, at kvinnur duga betur at virðismeta hesi virðir, sum eru alneyðug fyri at ein Tjóð, er ein vælvirkandi og virðilig Tjóð. Eg vil heita á kvinnuligu politikararnar, at fara undir tað møtimyklað arbeiði, at samskifta við føroysku kvinnurnar um hetta evnið, soleiðis at tær kenna seg aftur í førdað landspolitikkinum.
Hví skulu kvinnur velja kvinnur á Ting, um kvinnuligu umboðini ikki verja áhugamálini hjá kvinnum?
Um fólk fara at hanga seg í, at hetta er eitt mansjovonistiskt skriv, so havi eg ikki megna, at framlagt greiða boðskapin og so taki eg skrallið av tíð.
Rói Egholm


text:
Orðtøk Sálomons, kapittul 30
Orð Águrs
v1
Orð Águrs Jákesonar. Profetorðið. Maðurin sigur: Eg havi stríðst, o Guð; eg havi stríðst, o Guð, og eg gavst.
v2
Tí at eg eri ov fákunnur til at eita maður, og eg havi ikki mannavit.
v3
Og eg havi ikki lært vísdóm, so at eg havi fingið kunnleika um hin heilaga.
v4
Hvør er farin upp til himna og niður aftur komin? Hvør hevur savnað vindin í lúkur sínar? Hvør hevur bundið vatnið í skikkju sína? Hvør hevur reist allar endarnar á jørðini? Hvussu eitur hann, og hvussu eitur sonur hans – um tú veitst tað?
v5
Hvørt eitt orð Guðs er reint; hann er teimum ein skjøldur, sum leita sær høli hjá honum.
v6
Legg einki aftur at orði hans, at hann ikki skal revsa teg, og tú standa sum lygnari.
v7
Tveir lutir havi eg biðið teg um, sýt mær teir ikki, áðrenn eg doyggi:
v8
Lat fals og lygiorð vera langt frá mær, gev mær hvørki armóð ella ríkidømi, men lat meg fáa tað breyð, sum til mín er býtt!
v9
Eg kundi annars vorðið ov mettur og noktað teg og sagt: «Hvør er Harrin?» Ella eg kundi, um eg varð armur, stolið og spottað navn Guðs míns.
v10
Baktala ikki tænara fyri húsbónda hans, so at hann ikki skal biðja ilt fyri tær, og tú kemur at bøta.
v11
Ein ætt, sum bannar faðir sín og ikki vælsignar móður sína;
v12
ein ætt, sum heldur seg vera reina, og hevur ikki vaskað óreinskuna av sær;
v13
ein ætt, sum lyftir eygunum hátt og setir eygnalokini upp í loft;
v14
ein ætt, sum hevur svørð til tenn og knívar til jakslar fyri at uppeta armingar úr landinum og alt neyðarfólk millum manna.
v15
Blóðigulin hevur tvær døtur: Gev! Gev! Trý eru til, sum ongantíð mettast, fýra, sum aldri siga: «Nóg mikið»:
v16
Helheimur og móðurlív, sum ikki barnast, jørðin, sum aldri mettast av vatni, og eldurin, sum aldri sigur: «Nóg mikið!»
v17
Tað eyga, sum spottar faðir og vanvirðir lýdni móti móður, tað skulu ravnarnir við ánna pikka út og arnarungarnir eta.
v18
Tríggir lutir eru mær undurfullir, og fýra, sum eg ikki skilji:
v19
Vegurin hjá ørn gjøgnum loftið, vegurin hjá ormi yvir klettin, vegurin hjá skipi um havið, og vegurin hjá manni til konu.
v20
Soleiðis er atburðurin hjá ótrúgvari konu: Hon etur og turkar sær um munnin og sigur: «Eg havi einki ilt gjørt.»
v21
Undir trimum gongur jørðin kyk, og undir fýra hon ikki reisist við:
v22
Undir træli, tá ið hann verður kongur, og dára, tá ið hann verður mettur av breyði;
v23
undir vrakaðari konu, tá ið hon verður gift, og ternu, tá ið hon arvar frúgv sína.
v24
Fýra eru til, sum eru smá á jørðini, og hava tó miklan vísdóm:
v25
Meyrurnar, eitt kraftalítið fólk, og tó fáa tær sær føðina til um summarið.
v26
Fjallagrevlingarnir, eitt stimburlítið fólk, og tó gera teir sær hús í klettunum.
v27
Grashoppurnar hava ongan kong, og tó fer allur hópurin út í fylking.
v28
Ferføtluna kanst tú taka við berum hondum, og tó býr hon í kongahøllum.
v29
Trý eru til, sum stíga stoltsligum stigum, og fýra, sum hava hábærsligt gongulag:
v30
Leyvan, hetjan djóranna millum, sum ikki fer undan nøkrum;
v31
Hesturin, mjáur um miðju, og havurin, og kongurin á odda í herliði sínum.
v32
Hevur tú gjørt teg sjálvan stóran, annaðhvørt av fávitsku ella av avráddum huga, tá legg hondina á munnin;
v33
tí at trýsting á mjólk framleiðir smør, og trýsting á nasar framleiðir blóð, og trýsting á vreiði framleiðir stríð.


text:
Hey eg eiti Hans Andrias Vang
Eg búgvi á Argjum, 38 ár, eri giftur og eigi 3 børn, Dánjal 10 ár, Drós 4 ár og Ester 10 mðr.
Sjálvur havið eg verði nógv á Zarepta, og hjálpt til við Dýribiðidagslegunum (legur fyri fólk við meningartarni).
Drós er fødd við einum kromosomfeili, sum eitur Jacobsens-syndrom, ið situr á q11. Hon er tann einasta skrásetta í Føroyum 1/100 000.
Jacobssens-syndrom merkir at hon:
- hevur talutrupoleikar
- er lítil á vøkstri
- er smátt etandi og drekkandi
- hevur vánalig eygu
- er motorisk aftanfyri
- er ca. 1 ár aftanfyri mentalt
Drós er væl virkandi motorisk, men aftanfyri. Hon gongur í vanligum barnagarði, dámar sera væl sang/musik og dans/fimleik.
Okkara motto er "tak ein dag í senn", tað hevur hjálpt okkum væl.
Hans Andrias Vang
e-mail addr er: hav@kallnet.fo ella fartelefon 224407


text:
Bræv Paulusar ápostuls til Kolossumanna, kapittul 2
Stríð Paulusar fyri at kirkjuliðini skulu vaksa andaliga
v1
Tí at eg vil, at tit skulu vita, hvussu stórt stríð eg havi fyri tykkara skuld og teirra í Laodikeu og alra teirra, sum ikki hava sæð andlit mítt í holdinum,
v2
fyri at hjørtu teirra mega verða magnað, við tað at tey verða samanbundin í kærleika og vinna fram til allan ríkdómin í teirri fullvissu skynsemi, til kunnugleika um loyndardóm Guðs, tað er Krist,
v3
sum allir dýrgripir vísdómsins og kunnleikans eru fjaldir í.
Áminning um at halda fast við Krist og vara seg fyri villleiðandi vísdómi
v4
Hetta sigi eg, fyri at eingin skal reingja tykkum við lokkandi orðum;
v5
tí at um eg eri frástaddur í holdinum, eri eg kortini hjá tykkum í andanum, og eg eri glaður við at síggja tað góða lagið hjá tykkum og fastleikan í trúgv tykkara á Krist.
v6
Líkasum tit tí hava tikið ímót Kristi Jesusi, Harranum, soleiðis skulu tit liva í honum,
v7
í tí at tit eru rótfestir og verða uppbygdir í honum og verða staðfestir við trúnni, soleiðis sum tit vórðu lærdir, og fara fram við henni í takkargerð.
v8
Gevið tí gætur, at eingin skal vera til at hertaka tykkum við heimspeki og tómari villu samsvarandi mannafrásøgnum, samsvarandi heimsins barnalærdómi og ikki samsvarandi Kristi;
Hjá Kristi, sum teir í dópinum eru vígdir til, er frelsa og sigur yvir fíggindakreftum at finna
v9
tí at í honum býr øll fylling guddómsins likamliga;
v10
og tit eru fyltir í honum, hann sum er høvdið yvir øllum valdi og harradømi;
v11
í honum eru tit eisini umskornir við umskering, sum ikki er gjørd við hond, við úrlating úr holdslikaminum, við umskering Krists,
v12
av tí at tit vórðu grivnir við honum í dópinum, sum tit eisini vórðu uppreistir í saman við honum við trúnni á Guðs kraft, sum reisti hann upp frá deyðum.
v13
Eisini tykkum, sum vóru deyðir í misgerðum tykkara og í yvirhúð holds tykkara, gjørdi hann livandi saman við honum, við tað at hann fyrigav okkum allar misgerðir okkara,
v14
og strikaði út skuldabrævið, sum kom okkum við, og var skrivað við boðorðunum, tað sum var okkum ímót, og hann beindi fyri tí, við tað at hann negldi tað á krossin.
v15
Hann avvápnaði valdini og harradømini og sýndi tey opinberliga fram, tá ið hann vann sigur yvir teimum í honum.
Ávaring mót falslærarum
v16
Latið tí ongan døma tykkum fyri mat ella drekka, ella hvat ið viðvíkur hátíðum ella nýmánum ella hvíludøgum;
v17
hetta er bert skuggi av tí, sum koma skuldi, men likamið er Krists.
v18
Latið ongan døma sigursprísin frá tykkum, sum hevur hugnað í eyðmýkt og eingladýrkan, við tað at hann fæst við sjónir sínar, er grundaleyst hástórur av sínum holdliga huga,
v19
og ikki heldur fast við høvdið, hann sum alt likamið veksur Guðs vøkstur út frá, útgjørt og samanbundið við liðum sínum og bondum.
v20
Eru tit deyðir við Kristi burtur frá barnalærdómi heimsins, hví lata tit tá, eins og livdu tit í heiminum, slík boð leggjast fyri tykkum:
v21
«Tak ikki, smakka ikki, nem ikki við!»
v22
– alt hetta er tó ætlað til at farast við at verða nýtt – samsvarandi mannaboðum og mannalærdómum?
v23
Hetta hevur væl orð fyri vísdóm við sjálvgjørdari dýrkan og eyðmýkt og eirindaloysi móti likaminum, ikki við nøkrum, sum er æru vert, eina til mettu fyri holdið.


text:
Steypakappingin byrja um vikuskiftið
ítróttur10-01-2020 - 12:05 - Jóanis Nielsen
Landskappingin fer nú at liggja still eina løtu, tí bólkaspælið í steypakappingini byrjar hetta vikuskiftið. Næstu trý vikuskiftini verða steypadystir á skránni, og byrja verður longu í morgin, leygardagin 11. januar.
Toppdystir longu í 1. umfari
Bæði hjá kvinnunum og monnunum eru tveir bólkar. Bólkingin er grundað á úrslitini frá seinastu steypakapping, og tað passar seg so, at nr. 1 og 2 hjá bæði kvinnunum og monnunum beint nú í landskappingni eru endað í sama bólki. Fyrsta umfar kann tí gerast avgerandi fyri, hvat lið endar nr. 1 í sínum bólki og tí skal møta nr. 2 í hinum bólkinum í hálvfinaluni. Tað er ein fyrimunur.
Mesti spenningurin er í Klaksvík
Badmintonhøllin í Klaksvík leggur gólv til helst mest avgerandi dystirnar steypakappingini hetta vikuskiftið. Mjølnir eigur oddaliðið hjá bæði kvinnum og monnum í landskappingini, og bæði liðini eru á heimavølli.
• Leygardagin 11. januar kl. 14.30 Mjølnir – SÍ A Badmintonhøllin í Klaksvík
• Leygardagin 11. januar kl. 17.00 Mjølnir – Dráttur Badmintonhøllin í Klaksvík
Hjá kvinnunum hevur Mjølnir vunnið á Drátti tvær ferðir í landskappingini, men munurin er lítil. Mjølnir tapti sín fyrsta dyst í ár, tá ið SÍ í seinasta leikumfari vant burturúr teimum og vann greitt 3-1. Verður tað nú Dráttur, ið dregur longra stráið?
Hjá monnunum er Mjølnir í serflokki í landskappingini, men júst SÍ gav teimum sterka mótstøðu seinast, og í steypadystum kann jú alt henda.


text:
- Tíðindi, mentan og ítróttur
Hellið verður ferðavinnumál
Danska kringvarpið skrivar á heimasíðuni, at myndugleikarnir í Teilandi hava gjørt av, at hellið, sum teir 12 fótbóltsdreingirnir og venjari teirra sótu avbyrgdir í, skal gerast til eitt ferðavinnumál av teimum heilt stóru.
Sambært einum limi í bjarginarliðnum, skal hellið gerast um til eitt savn, sum skal vísa, hvussu bjargingarroyndinirnar fóru fram.
Teir 12 fótbóltsdreingirnir og venjari teirra sótu avbyrgdir í Tham Luang-hellinum í Teilandi í 18 samdøgur, áðrenn tað loksins eydnaðist at bjarga teimum út aftur.
Teilendska fótbóltsliðið var á útferð og leitaði sær skjól í hellinum tann 23. juni, tá tað fór at regna av grimd. Vatnið fleyt inn í hellið, og dreingirnir sótu fastir.
Tham Luang-hellið er eitt tað størsta Í teilandi og liggur tætt við markið til Myanmar.
- Økið skal verða eitt livandi savn, har tað ber til at síggja, hvussu alt gekk fyri seg, sigur leiðarin av bjargingarroyndunum, Narongsak Osottanakorn sambært DR.dk.
Forsetisráðharrin í Teilandi sigur tó, at trygdin hjá ferðafólkunum kemur í fyrstu røð, og tí skulu neyðugu trygdartiltøkini setast í verk bæði í og uttan fyri hellið, áðrenn hellið verður latið upp fyri ferðafólkum.
Enn er óvist, nær hellið verður klárt sum ferðavinnumál.
Sí eisini


text:
Í vikuskiftinum var Japan rakt av ógvusligum illveðri.
Mongdirnar av regni og eftirfylgjandi jarðsjálvtar hava díkt heilar býir undir vatn, og gjørt nógvan annan skaða. Okayama- og Hiroshimaøkið eru harðast rakt.
DR skrivar, at í minsta lagi 176 fólk hava latið lív, og 80 fólk eru horvin.
Uml. 2 milliónir japanarar eru burturfluttir, og nógv eru eisini rýmd heimanifrá vegna vatnflóðið. 7.000 fólk eru stødd í fyribils skjólum, tí tey sambært lokalu myndugleikunum ikki hava nakað heim longur.
Nógv fastnet- og internetsambond er niðri, og meira enn 250.000 húski hava ikki atgong til vatn, og fleiri túsund hava ongan streym.
Fleiri enn 75.000 løgreglufólk, sløkkiliðsfólk, og sjóverjufólk eru biðin at hjálpa við bjargingararbeiðnum.
Vatnflóðið er tað ringasta, Japan hevur upplivað síðan 1982. Tá lótu uml. 300 fólk lív í ógvusliga illveðrinum.
Enn er ikki greitt, hvussu nógv fólk hava latið lív, og hvussu stórur skaðin er.


text:
BankNordik: Í næstum broytir BankNordik renturnar á privatum og vinnuligum innlánum. Rentubroytingin er ein avleiðing av yvirskipaðu gongdini á marknaðinum og áhaldandi negativu rentuni hjá tjóðbankanum.
Gongdin á marknaðinum hevur við sær, at BankNordik í rúma tíð hevur havt beinleiðis útreiðslur av teimum innlánum, sum kundar hava standandi í bankanum. Av tí at útlit ikki eru fyri, at renturnar fara at hækka fyribils, og til tess at viga upp ímóti útreiðslunum, ið lága rentustøðið hevur við sær, verða innlánsrentur lækkaðar í næstum.
Renturnar á vinnuligum innlánum omanfyri 100.000 kr. lækka niður í -0,30% og -0,50% p.a. Rentan á privatum innlánskontum lækkar niður í 0,00% p.a. Tó verður rentan 0,10% p.a. á Barnasamansparing og NordikSolo-samansparing við upphæddum omanfyri 25.000 kr. Sostatt fáa privatkundar ikki negativa rentu.
”Lága rentustøðið er ein fyrimunur fyri tey, sum í hesum døgum taka lán til bústaðin, men er harafturímóti minni gott fyri kundar, sum spara saman á einari vanligari kontu. Fyrr í ár væntaðu vit, at renturnar fóru at hækka, men nú eru ikki útlit fyri rentuhækking fyribils. Tí tillaga vit okkara rentur, so tær í størri mun samsvara við gongdina á marknaðinum. Eitt nú er rentan á einum statslánsbrævi í løtuni -0,90%, og á einum realkredittlánsbrævi er hon -0,70%,” sigur Árni Ellefsen, forstjóri í BankNordik.
Tað ber til at økja møguleikan fyri størri avkasti á íløgumarknaðinum, men hetta hevur samstundis ein ávísan váða við sær. Tað ber til at gera íløgur gjøgnum Netbankan ella at fáa serfrøðingar at røkta íløgurnar. Meira fæst at vita um møguleikarnar á íløgumarknaðinum við at seta seg í samband við BankNordik.
Um tú veitst okkurt, sum VP ikki veit - skriva so til vp@vp.fo


text:
Gávan, sum varð koyrd í skrell
2012-10-07 02:35
Síðani býráðið í 70'unum legði lunnar undir sølumiðstøðina SMS og ídnaðar,- og handilsøkið uppi á Hálsi, hvarv ein stórur partur av virkseminum úr miðbýnum.
Fleiri royndir hava verið gjørdar til tess at fáa lív í aftur miðbýin - men alt so gott sum til fánýtis. Fyrr í ár kom so, loksins, eitt gott boð um, hvussu vit skulu skipa miðbýin. Hetta var ein verkætlan, sum bar heitið "Havnin innan fyri Stóragarð". Sí www.havnin.com. Fyriskipari var Hans Mortensen, sum sjálvur var ein av stovnarunum av SMS og eisini stjóri í hesum tá, í føroyskum høpi, slóðbrótandi handilshúsi. Hans Mortensen hevur altíð verið vanur at hugsa stórt, og tað hevur hann so eisini gjørt í hesi verkætlanini.
Hans heitti hóskandi á fyrrverandi býararkitekt í Tórshavnar Kommunu, Gunnar Hoydal, um at savna nøkur dugnalig fólk at gera uppskot um, hvat gerast skuldi við miðbýin til tess at blása lív í hann aftur. Valið fall á yngru, framfýsnu arkitektarnar Mette Skjold og Ósbjørn Jacobsen. Saman komu tey fram til 8 lyklaøki, sum luppur skuldi setast á. Verkætlanin varð løgd fram fyri einum stúgvandi fullum Norðurlandahúsi, har eisini fleiri býráðspolitikkarar vóru til staðar.
Undirritaði var sjálvandi eisini til staðar, og við hesum var ein orsøk til at vera varliga bjartskygdur og kanska eisini vóna, at okkurt munagott endiliga fór at verða gjørt við miðbýin. - Men sum so ofta fyrr, tá ið talan er um at hugsa stórt í Føroyum, er skottið til gerning eyka høgt - kanska tí, at tað ikki kemur frá politikkarunum sjálvum. Fyrigev, um eg nú havi ligið sjóvarfallið av mær - men eg havi, síðani henda verkætlan varð løgd fram, ikki hoyrt ein tann einasta býráðspolitikkara av sær sjálvum nevnt hesa við einum orði - ikki so frægt sum formannin fyri byggi,- og býarskipanarnevndina. Har lætst ikki um vón, alt er púra forfallið.
Hetta vísti seg at vera gávan til Havnina, sum fór í skrell.
Tað er fyri mær sum eitt tekin um, at politikkararnir hava mist sambandið við veljararnar, at teir sita á sínum trónum og profilera seg av sínum eintingum, alt eftir uppá giss, hvar flestar atkvøður eru at heinta. Visiónirnar fyri okkara bý sum ein kappingarføran høvuðsstað eru ringar at fáa eyga á. Tí liggur býurin reiddur sum harraguð veit, illa skipaður, misrøktur og ljótur. Havnin er ikki so deilig, sum hon kundi verið! Hetta er ein av høvuðsorsøkunum til, at eg eri farin í politikk, nevniliga at royna at fáa vent hesari dekadensuni - og tað hevur onki við partapolitikk at gera.
Tað er púra burturvið, at hendan verkætlanin ikki verður tikin meiri í álvara, tí hon er sera væl frágingin og full av visiónum um, hvussu vit eiga at útbyggja okkara kæra bý. Samstundis kundi hon eisini verið eitt hent amboð hjá býráðspolitikkarum at ført politikk út frá - tí hon gevur nevniliga eina góða yvirskipaða hóming av, hvat okkara býur er fyri ein stødd, og hvat og hvar dentur eigur at verða lagdur á.
Skuldi tað - við tykkara hjálp einans, sjálvandi - borið til hjá mær at komið inn um gátt í býráðið, ætli eg mær at taka støði í hesi verkætlanini hjá Hansi Mortensen og í verki arbeiða fyri, at Havnin innan fyri Stóragarð, okkara býarkjarna, verður býarparturin, sum er hjartað, ið pumpar blóðið út í alt landið. Tað hava bæði vit sjálv og okkara eftirkomarar uppiborið.
Tað einasta, tú skalt gera, kæra býarbarn, er at atkvøða fyri Leivi Thomsen, valevni fyri Tjóðveldi


text:
- Radarin hjá Atlantic Airways, sum var umrøddur í Degi og Viku fríggjakvøldið, er fyrst og fremst ætlaður at økja tryggleikan, tá tyrlurnar verða kallaðar út til bjargingarátøk í illveðri. Tí eigur hvørki rutuflúgvingin hjá flogførum ella tyrlum at knýtast upp í hetta málið, sigur Jóhanna á Bergi, stjóri.
- Atlantic Airways hevur keypt ein radara, sum skal økja um trygdina, tá tyrlurnar verða kallaðar út til bjargingarátøk í ringum veðri.
- Hesin radarin var umrøddur í einum innslagi í Degi og Viku fríggjakvøldið 12. oktober kl. 19.00, men innslagið hevur tíverri elvt til nakrar misskiljingar, sum Atlantic Airways við hesum loyvir sær at rætta.
- Innslagið tekur støði í einari frágreiðing frá veðurmenningarbólkinum, har radarin verður umrøddur.
- Tíverri kemur ikki greitt fram í innslagnum, at radarin er ætlaður at økja um trygdina, tá ið tyrlurnar skulu út í bjargingarørindum.
- Innslagið gevur ístaðin ta fatan, at tørvur er á radaranum til rutu-flúgvingina hjá bæði flogførum og tyrlum. Hetta er skeivt, tí øll rutuflúgving bæði við tyrlum og flogførum verður avlýst, tá ivaveður er.
- Hinvegin verður meira lagt fyri við tyrlunum í bjargingarátøkum, og tá er umrøddi radarin eitt gott tól at økja um trygdina hjá bjargingartyrlunum, sigur stjórin.
Um tú veitst okkurt, sum VP ikki veit - skriva so til vp@vp.fo


text:
Bjargingarfólk leita eftir fýra sjófólkum, eftir at eitt farmaskip koppaði út fyri strondini í Georgia í USA. Eldur kom eisini í skipið.
Hetta veit tíðindastovan AP at siga frá vaktartænstuni í Georgia.
Tilsamans 24 fólk vóru umborð á skipinum. 20 vórðu bjargað, áðrenn eldur og roykur gjørdu tað ómøguligt hjá bjargingarfólkum at leita eftir teimum seinastu fýra.
Sambært tíðindastovuni Yonhap eru saknaðu sjófólkini úr Suðurkorea, og hildið verður, at tey vóru stødd í maskinrúminum, tá farmaskipið koppaði.
Sum skilst á útlendskum miðlum, er í løtuni ógreitt, hví skipið kom í slíkar trupulleikar.


text:
Hey tit øll
Fundur verður í hølunum hjá Effo á
Óðinshædd 3 í Havn, leygardagin, 20. mai, kl. 12. Fundurin er lagdur soleiðis,
at øll kunnu koma aftur og fram sama dag, óansæð hvar í landinum, tit búgva.
Hesin fundur verður ein kunnandi
fundur, har vit koma at útgreina allar uppgávur, ið hjálparfólkini koma at taka
sær av, meðan Barnlek er. Hetta er m.a. vaktarhald, reingerð, køkshjálp og
servering.
Somuleiðis er ætlanin við hesum
fundi, at vit fáa endaliga greiðu á, hvørji hjálparfólkini verða. Tískil er
sera umráðandi, at boðini um hendan fundin, fara víða um í tykkara feløgum.
Brúk er fyri øllum kreftum, men helst skulu vit hava fólk yvir 16 ár. Einki
ovara aldursmark er, øll eru vælkomin at veita eina hjálpandi hond.
Øll, ið hava hug at hjálpa til, eiga
at koma við til fundin, soleiðis at allar uppgávur kunnu verða útlutaðar og
møguligir spurningar svaraðir og ivamál avgreidd.
Vit gleða okkum at síggja tykkum
øll.
Vinaliga
Vegna Barnlek 2017
Brynjálvur og Birna


text:
Leygardagin 21. maj skipaði Klaksvíkar dansifelag fyri
landsdansistevnu – nr. 12 í røðini. Hetta er aðru ferð, at stevnan er í
Klaksvík – fyrru ferð var í 1998.
Tað viðraði
av tí allarbesta. Millum kl. 16.00 og 16.30 seinnapartin steðgaðu fleiri stórir
bussar fullir av glaðum dansifólki í
føroyskum klæðum í miðbýnum í Klaksvík,
tí stevnan skuldi setast kl. 16.30 í
Vágstúni. Bjørn Kalsø, sum er fyrrverandi landsstýrismaður í mentamálum,
sett i stevnuna við sera góðari røðu.
Tá stevnan
var sett, fóru øll hesi uml. 400 fólkini í skrúðgongu til borðhald í
badmintonhøllini – Heini Mohr, formaður í Klaksvíkar dansifelag gekk fremstur
við Merkinum. Onga aðrastaðni í landinum eru umstøðurnar so góðar til slíkt,
sum í Klaksvík, tí allir stórir bygningar liggja tætt saman í miðbýnum, so tað
er skjótt at ganga ímillum hølini. Tí ivist eg ikki í, at norðurlendska
barnadansistevnan “Barnlek”, sum verður í Klaksvík í juli 2017, er løgd á rætta stað. Tá koma væntandi eini 700 fólk higar frá hinum
norðanlondunum. Vit ótu í
badmintonhøllini og dansaðu í Skálanum, sum Klaksvíkar dansifelag eigur.
Maturin frá
mastovuni “Viljin” á Húsum smakkaði sera væl. Høvuðsrætturin varð settur á
sjálvtøkuborð. Tað royndu vit fyrstu
ferð á landsdansistevnuni í Runavík í maj 2013. Tað styttir munandi um
borðhaldi, sum kanska bleiv nakað drúgt hesaferð – hesum eiga vit at læra av
til næstu landsdansistevnu.
Feðgarnir úr
Dali vóru óførir – Jóanes, sum bleiv 65 ár henda sama dag, man vera glaðasti harmonikuspælari í verðini
og so skipaði hann eisini Finnbogarímu fyri dansifeløgini Stígum Fast og Leikum
Fagurt. Deiligt kvæði og deiligt lag. Sonurin Jónleif stýrdi borðhaldinum við
hepnari hond, og hevur eisini yrkt frálíka sangin, sum vit fingu á leysum blað
undir borðhaldinum. Yvirskriftin á greinini er úr hesum sangi.
Eg og fleiri
við mær vóru ivasom, tá vit sóu kvæðaskránna og hildu tað vera møtimikið við
fleiri longum – eisini heilt ókendum – kvæðum. Men væl gekk. Og sum Heini Mohr eisini
segði , “ nær skulu vit annars kvøða tey?” Tað er ein heiður, at verða biðin at
skipa til eina landsdansistevnu. Vit í Eysturoyar dansifelag prógvaðu
saman við Tøkum Lætt, at tað ber væl
til, at tvey feløg taka eitt langt kvæði í felag – eisini við tveimum skiparum, sum brúka hvør sítt lag. Uppskotið hjá Hendrikki Egholm,
sum er formaður hjá Leikum Fagurt á Sandi, um at lata feløgini skiftast at
kvøða aðruhvørja stevnu, er eisini vert at hugsa um til næstu ferð. Velja vit
tað, verður planlagda kvøðingin minkað niður í helvt, og so kundi dansurin
hildið fram, sum vanligt – tað hevði verið stuttligt at roynt tað á eini landsdansistevnu. Væl vita vit, at
tey, sum læra seg forkunnug, long kvæðir, hava brúkt eitt ótal av tímum til at
terpa, frá tí at tey byrjaðu at læra seg og til tey hætta sær at skipa. Sjálvandi
mugu tey sleppa at kvøða hesi kvæðini onkuntíð – tað skylda vit teimum. Annars
endar tað við, at vit bara kvøða nøkur fá kvæðir uppí saman – tað verður turrisligt eftir mínum tykki. Eg
haldi eisini, at vit heilt tilvitað skulu hava nakrar danskar vísur til
landsdansistevnu. Hesaferð kvóðu vit bara Hafburd Konge.
Kann ikki
lata vera við at nevna Andreu Opielka,
sum hevur skrivað bók um føroysku dansispølini. Hon kemur so fegin á stevnu við
Fótatraðk. Ótrúligt, at ein útlendingur kann blíva so bitin av føroyskum dansi,
og hon kvøður eisini dúgliga við.
Til líknandi
tiltøk við so nógvum fólki eru altíð nakrir
duravørar/vaktir – tað hava vit ikki í føroyskum dansi og tað er heldur
ikki neyðugt. Tað kunnu vit gott loyva okkum at vera errin av.
Enn vita vit
ikki, hvar landsdansistevnan verður í 2019. Tað fara vit umrøða á komandi
aðalfundi.
Norðskáli,
juni 2016 – Kathrina


text:
IRF heitir á allar borgarar í limakommununum um at fáa sær ruskstativ til húsarhaldsruskið – til frama fyri bæði umhvørvi og ruskinnsavnarar.
Reglugerð
• Hav posan í stativi – so fuglur/ketta/rotta ikki kemur at
• Hav stativið sjónligt og hægst 20 metrar frá atkomuvegi
• Hav trygga og ljósa gonguleið til stativið
• Posin má hægst viga 20 kg fullur – lat einki spískt ella hvast í
• Lat stativini standa saman, har fleiri íbúðir eru á somu ogn
Góð ráð til tín, sum ikki fært posarnar at røkka til:
• Nýt ikki posarnar til annað enn ruskstativið – annars fert tú at mangla
• Skil pappír og papp frá, t.d. allar smáeskjur frá húsarhaldinum – nýt hvíta IRF-posan til hetta
• Skil konservesdósir og annað smátt jarn frá – lat hetta í jarnbingjuna á endurnýtsluplássinum
• Skil elektronikk og leidningar frá – lat hetta í reyða IRF posan ella á endurnýtsluplássið
• Skil serliga dálkandi burturkast frá – lat hetta í reyða IRF posan ella á endurnýtsluplássið


text:
mikudagur, 28. oktober 2015
Tann 21. oktober skipaði fyritøkan RSAqua fyri stórri ráðstevna um tað nýggjasta innan fyri aldumáting. Stevnan varð hildin á the Royal Institute í London.
Stovnarin og stjórin RSAqua varð í 2014 heiðraður við 'Busines Person of Year Advard' av felagskapinum Association of Marine Scientific Industries (AMSI).
Luttakarar á ráðstevnini vóru umboð fyri veitarar av aldumátaraútgerð, oljufeløg, offshore vindmyllumfeløg, universitet og aðrir granskingarstovnar.
Fyrilestrar vóru um, hvussu granskarar brúka aldumátaraútgerð í síni gransking.
Av útgerð, sum verður brúkt til aldumáting, kann nevnast vanligar waverider alduboyur, ADCP mátarar, trykkmátarar, wave profiling radar, HF radar, satellittar og reflektions máting av GPS signali.
Tøkni- og umhvørvisdeildin á Fiskaaling hevði umboð á ráðstevnuni


text:
June-Eyð Joensen
Balss Hennie Maria Reginsdóttir Samuelsen
Jól eru ein kristin høgtíð, sum verður hildin frá 24. til 26. desember. Vit halda jól til minnis um Jesu føðing.5
Tað eru fýra sunnudagar í advent, og hvønn sunnudag fyri jól tendra vit eitt ljós í adventskransinum.7
Sankta Lusia er eitt halgimenni, sum vit minnast 13. desember. Tá ganga børn lusiugongu.9
Nógv verður gjørt fyri at lýsa hesa myrku tíðina upp. Ljósketur hanga runt um nógv hús, og í vindeygum lýsa jólastjørnur.11
Nógv børn fáa kalendaragávur ella adventsgávur í desember. Fyrr fingu børnini bara í hosuna jólamorgun.15
Sertakir føroyskir jólasiðir síggjast best í mati. Fyrr var vanligt at eta ræstan fisk og sperðil á jólum. Nú eta tey flestu dunnu, gás ella ræst kjøt.17
Jólaprýðið verður tikið niður trettanda, 6. januar, sum er dagurin til minnis um teir tríggjar vísmenninar.21
Foto/ Myndir/ Asseq/ Valokuva/ Guvvieh/ Nuotraukos/ Photo:
S1+8+10+20+22: Ingvard Fjallstein
S4+12+14+16+18: June-Eyð Joensen
S6: Thordis Dahl Hansen


text:
Annika Hoydal
Annika Hoydal (fødd 19. november 1945) er ein sjónleikari, songkvinna og tónasmiður úr Havn. Hon er limur í bólkinum Harkaliðið. Hon er búsitandi í Danmark har hon m.a. hevur virkað sum sjónleikari á palli, í filmi, sjónvarpi og útvarpi.
Innihaldsyvirlit
Lívsleið[rætta | rætta wikitekst]
Annika er fødd í Havn, hon er dóttir føroyska rithøvundan og politikaran Karsten Hoydal og donsku Marie Louise Hoydal, fødd Falk-Rønne. Hon hevur tríggjar brøður: Gunnar, Kjartan og Egil. Hon er uppvaksin í Føroyum og í Ekvador í Suðuramerika, har familjan búði í nøkur ár. Seinni hevur hon eisini búð í Spania og Skotlandi. Í 1973 var hon útbúgvin sum sjónleikari á Statens Teaterskole, men hennara royndir sum sjónleikari byrjaði longu í 1960-árunum við studentakabaret í Hoydølum, og í 1968 spældi hon við í í ”Færinger frænder” á Fiolteatret í Keypmannahavn.
Hon hevur búð í Keypmannahavn í nógv ár og er kend í øllum Norðanlondum og í Týsklandi sum sjónleikarinna. Hon hevur eisini verið sera virkin sum songkvinna. Í 1973 útgav hon plátuna Til børn og vaksin við barnasangum, sum Hans Andrias Djurhuus hevur yrkt. Henda útgávan var útgivin sum CD í 1998. Annika luttók í Dansk Melodi Grand Prix 1979 við sanginum "Aldan", sum hon sjálv hevði gjørt lag til, og sum bróðir hennara Gunnar Hoydal hevur yrkt.[1] Sangurin gjørdist nummar fýra.
Í 1966 sang hon á fyrsta sinni við Harkaliðnum í Føroyum. Tey gjørdust sera vælumtókt og eru enn virkin av og á, tó við broyttari manning: Annika Hoydal, Jógvan Dahl, Eyðun Mohr Hansen og Kaj Johannesen.
Politikarin Høgni Hoydal er bróðursonur Anniku.
Útgávur[rætta | rætta wikitekst]
Annika Hoydal[rætta | rætta wikitekst]
- Á hesari plátuni, sum ber áskriftina Fylt nísa er millum annað barnasangurin Beinta, sum er yrktur av Oskar Hermannsson og hevur lag eftir C. Wahl.
- 1981 Mit eget land LP/MC 1981/CD 2004.
- 1983 Spor í sjónum LP/MC/CD 2004.
- 1983 Spor i vandet LP/MC/CD 2004.
- 1991 Dulcinea á føroyskum. CD/MC.
- 1991 Dulcinea á donskum. CD/MC.
- 1997 Havið CD.
- 1997 The Ocean CD.
- 2000 Stjerner mine venner v/ William Heinesen. CD.
- 2005 Til børnini hjá børnunum CD.
Harkaliðið[rætta | rætta wikitekst]
Annika Hoydal, Jógvan Telling Joensen, Kári Mouritsen, Jógvan Dahl, umframt Jaspur Petersen (bert á fyrstu útgávuni)
- 1969 Úr kabarettini EP.
- 1970 Úr kabarettini EP.
- 1971 Í dans/eitt kvøldið so síðla S.
- 1971 Harkaliðið LP/MC 1990/CD 2001.
- 1973 Vind op, vind op i rå/Herr Sinklar S.
- 1989 For Sale CD/MC.
- 1990 Mjólkavegurin MC.
- 1991 Nýtt og grovt gamalt MC/CD 2004 + 1 skering.
Sjónleikir í úrvali[rætta | rætta wikitekst]
Heiður[rætta | rætta wikitekst]
- 2016 - Vann eina Faroese Music Award í bólkinum Ársins tónleikaheiður.[3]
- 2016 - Vann eina Faroese Music Award í bólkinum Ársins kvinnuligi ella mannligi sangari í bólkinum Folk, Country og Blues.
- 2016 - Vann eina Faroese Music Award í bólkinum Ársins útgáva fyri Endurljós.
Keldur[rætta | rætta wikitekst]
- ↑ Privat heimasíða við teksti til sangin Aldan
- ↑ Hoydal.dk
- ↑ Trondheim, Rakul J. (13. mars 2016). "Og vinnararnir gjørdust...". Kringvarp Føroya. https://kvf.fo/roddin/greinar/2016/03/13/og-vinnararnir-gjordust. Heintað 12. marts 2017.


text:
Prequel
Ein prequel – (á føroyskum undansøga) er eitt verk, ið lýsir hendingar og persónar úr einum áður gjørdum verki, men sum tíðarmessiga gongur fyri seg áðrenn høvuðsverkið. Orðið stavar frá tíðliga í 1970unum. Orðið varð fyrst brúkt í samband við fjølmiðlaumtaluna av The Godfather Part II, har tað verður brúkt til at lýsa teir partar av filminum, ið ganga fyri seg áðrenn hendingarnar í The Godfather. Leikstjórin Francis Ford Coppola sigur, at George Lucas fann uppá orðið, og Lucas og Steven Spielberg brúktu tað seinni til at lýsa teirra felags film Indiana Jones og banning tempulsins, ein prequel (undannfilmur) til Indiana Jones. Orðið gjørdist vælumtókt av Lucasar Star Wars prequel-trilogi. Orðið kemur av enska orðinum við mótsettum týdningi sequel (eftirfylgjari ella kanska eftirsøga).


text:
Hvat er spillivatn og hvørji árin kann tað hava?
Spillivatn er eitt felagsheiti fyri alt tað vatn, ið endar í kloakkini. Vanliga kemur spillivatn frá húsarhaldum og virkjum, men summastaðni, kanska serliga í eldri býlingum, rennur eisini regnvatn og távatn frá vegum, parkeringsøkjum og húsatekjum í kloakkina og blandast við spillivatninum.
Spillivatn frá húsarhaldum inniheldur føst lívrunnin evni, so sum skarn frá fólki, matleivdir v.m. og upployst lívrunnin evni og føðslusølt. Eisini inniheldur spillivatn ofta ymisk kemikalii, ið stava frá reingerðarevnum, heilivági, málingarestum og øðrum, sum verður skolað út gjøgnum vøsk ella vesi. Harafturat inniheldur spillivatnið frá húsarhaldum bakteriur, virus og snultarar av ymiskum slagi, sum kunna vera sjúkuelvandi fyri bæði djór og menniskju.
Man kann býta virkisspillivatn sundur í tvey: spillivatn, ið líkist vanligum húsarhaldsspillivatni, og so spillivatn, ið kann innihalda serliga nógv kemikalii, metallir og onnur eiturevni, ið kunnu taka langa tíð at niðurbróta og kunnu skaða og eitra umhvørvið. Virkisspillivatn kann eisini innihalda nógv lívrunnin evnir, t.d. frá fiskavirkjum. Regnvatn inniheldur køvievni (nitrogen), og aftaná at hava runnið á tekjum og vegum, kann regnvatn eisini innihalda metallir, olju og onnur lívrunnin evnir.
Høga innihaldið av føðslusøltum í spillivatni ger, at talið av algum, har spillivatnið verður útleitt, økist. Hetta, tí føðslusøltini, serliga fosfat og køvievni, virka sum tøðevni fyri algur. Vatnið kann gerast brúnt og slímut av teimum nógvu algunum. Sólarljós sleppur tí verri niður til planturnar á botninum, og plantuvøksturin á botninum verður tarnaður.
Tá algurnar doyggja, søkka tær niður á botn. Bakteriur á botni brúka nógv súrevni til at niðurbróta algurnar, og kann hetta føra við sær súrevnistrot. Høgt innihald av øðrum lívrunnum evnum í spillivatni kann á sama hátt eisini elva til súrevnistrot. Úrslitið kann verða, at fiskar og onnur djór rýma, meðan tey dýrini, ið ikki kunnu flyta seg, doyggja. Trot á súrevni kann eisini hava við sær, at bakteriur á botni gera svávulbrintu. Hon luktar illa, og kann botnurin, har spillivatnið verður leitt út, gerast svartur og slímutur.
Handfaring av spillivatn kann hava stóran týdning bæði fyri heilsuna og umhvørvisgóðskuna. Tí er umráðandi, at spillivatn ikki verður leitt út í løkir, áir, veitir, vøtn, fjøru o.tíl., men verður leitt út á sjógv, har rákið førir spillivatnið frá landi, og har vatnskiftið áhaldandi er so stórt, at spillivatnsútleiðingar hvørki elva til uppsavnan av evnum ella tilfari.
Vilt tú vita meira, so ring til Umhvørvisstovuna, tlf. 342400, ella send okkum ein teldupost us@us.fo
Kelda: us.fo


text:
Leygardagin 23. september 2017 hevur dansifelagið Ung í Dansi aðalfund á Háskúlanum í Havn.
Aðalfundurin er fyri allar limir í Ung í Dansi.
Nýggir limir kunnu tekna seg.
Fundurin byrjar kl. 12.00, nakað eftir at Smyril er komin úr Suðri og endar uml. kl. 15.00, so tey sleppa suður aftur, sum vilja tað.
Á skránni eru m.a. val av nevnd og kunning um tiltøk í vetur og komandi ár.
Nevndin vil fegin, at luttakararnir koma við uppskotum um tiltøk, so tað kann viðgerast á fundinum og út frá tí leggja eina skrá.
Nevndin ynskir eisini at tosa um “Sommerlejren 2018”, sum er eitt tiltak fyri ung og sum er beint undan Nordlekstevnuni. Sommerlejren er 7. – 9. juli og Nordlek 10. – 15. juli í Falun í Svøríki.
Nevndin


text:
Er persónurin frádømdur koyrirættin treytað, skal viðkomandi innan eina tíðarfreist (3 mánaðir), sum verður ásett av Akstovuni, til eina eftiransandi koyriroynd. Koyrirætturin verður tikin, um viðkomandi ikki stendur royndina ella letur verða við at fara til roynd. Ein eftiransandi koyriroynd er sett saman av eini ástøðiligari og eini verkligari koyriroynd.
Umsøkjarin skal lata fylgjandi skjøl inn til Akstovuna:
Koyrikortið skal havast við, tá komið veður til roynd og latast Akstovuni áðrenn royndina.
Hevur koyrirætturin verið frádømdur treytaleyst vegna rúsdrekkakoyring, skal viðkomandi, áðrenn endurtøka kann fara fram, hava fingð RF - skeið (rúsdrekka- og ferðsluskeið). R/F-skeiðið hevur 4 undirvísingareindir á 2 1/2 tíma spjatt yvir í minsta lagi 4 vikur. Møtiskylda er til allar undirvísingareindirnar. Eftiransandi koyriroyndin skal verða staðin í seinasta lagi eitt ár eftir lokið RF - skeið.


text:
Í sambandi við løgtingsvalið skipar Føroya Arbeiðsgevarafelag fyri valfundi í Løkshøll í Runavík týskvøldið 20. august.
Kjakast verður um tveir høvuðsspurningar:
1. Hvussu fáa vit útvegað nóg mikið av skikkaðari arbeiðsmegi til at loysa tær samfelagsuppgávur, sum føroyska samfelagið hevur tørv á.
2. Hvussu skipa vit sum heild umstøðurnar hjá føroysku vinnuni, so vit fáa framhaldandi vøkstur og góð størv.
Hvussu manna vit ósettu størvini?
Fløskuhálsar á føroyska arbeiðsmarknaðinum orsakað av stóra tørvinum á arbeiðsmegi eru ein álvarslig hóttan móti rakstrinum og menningarmøguleikunum hjá hópin av føroyskum fyritøkum og almennum stovnum. Arbeiðsloysið í Føroyum er í løtuni eitt tað lægsta nakrantíð, samstundis sum tørvurin á arbeiðsmegi er stórur. Størv eru ósett, lønartrýstið er stórt, og kappingarførið versnar alsamt.
Fyri at hava ein væl virkandi føroyskan arbeiðsmarknað og eitt sterkt vinnulív er neyðugt, at møguleiki verður fyri at manna tey størv, sum eru tøk. Føroya Arbeiðsgevarafelag hevur sum eina loysn skotið upp, at at tað skal gerast smidligari at seta í starv arbeiðsmegi úr øllum heiminum, so vit kunnu fáa loyst tær uppgávur, føroyska samfelagið hevur tørv á.
Mangulin á skikkaðari arbeiðsmegi innan nógvar vinnugreinar er so stórur, at tá søkt verður eftir fólki, er mangan sera avmarkaður áhugi fyri starvinum. Tað hendir tí meira enn so, at eingin umsókn er, ella eingin skikkaður er millum umsøkjararnar. Antin tí hesir ikki hava neyðugu førleikarnar til starvið, ella eru ov ungir til at søkja sær eitt lønt starv.
Hesin álvarsligi trupulleikin á arbeiðsmarknaðinum hevur nógvar neiligar avleiðingar fyri bæði fyritøkur, samfelag og í síðsta enda borgararnar, ið uppliva, at tað kann vera sera torført at fáa fatur á einum handverkara, tá eitthvørt skal gerast við húsini ella bústaðin.
Hvør skal kósin vera á vinnupolitiska økinum?
Hitt evnið, sum verður viðgjørt á politiska kjakfundinum í Løkshøll, er hvør kósin skal vera á tí vinnupolitiska økinum, so føroyskar fyritøkur fáa góðar og kappingarførar umstøður at virka undir. Ein varandi vælferð í Føroyum er tengd at, at vit hava eitt kappingarført vinnulív. Seinasti orðaði vinnupolitikkurin er frá 2005 og tørvur er á at fáa eitt kjak um kósina á vinnupolitiska økinum komandi árini.
Ein komandi samgonga eigur at dagføra vinnupolitikkin, so hann frameftir kann verða brúktur sum vegvísari, tá politisk átøk verða framd. Eitt nú við at seta fokus á, hvat skal til fyri, at vinnan framyvir økir enn meira um virðisskapanina og soleiðis kann geva enn størri íkast til samfelagsbúskapin.
Á kjakfundinum luttaka valevni fyri allar politisku flokkarnar. Eisini fáa áhoyrararnir høvi at seta spurningar.
Øll eru hjartaliga vælkomin.
Valfundurin í Løkshøll týskvøldið 20. august við umboðum fyri politisku flokkarnar byrjar klokkan 19.00. Orðstýrarar eru Óluva Zachariassen og Kári Mikkelsen.


text:
Suðuroyar-kabarettin
Lýsing av tiltakið
Dato: 6 jun 2019
KL: 20:00
Aftur í ár sýnir Suðuroyar Sjónleikarafelag eina kabarett. Sum kabarettum líkt, verður mangt og hvat endavent. Politikarar, oyggjafólk og Strandferðslan og onnur standa fyri skotum. Norðoyingar verða heldur ikki spardir. Lukku tí hava suðuroyingar harða húð og breiðan rygg og tola skemt. Skuldi onkur havt harðan rygg og breiða húð, so gongur tað eisini.
Leikstjóri er Jákup Veyhe. Leikarar eru: Gundur Johansen, Rói Einarsson, Arne Johansen, Jonhild Andreassen, Diana Heinesen, Jóanis Lisberg, Heidi Kjærbo, Birita Johansen, Max Rasmussen, Sunrid Olsen, Anita Hermansen og Mariann Johansen.
Kabarett tónleikarabólkurin: Hans Hammer (Asyllex), Finnur Nielsen (Asyllex), Bogi Petersen (Asyllex) og Esmar Joensen (Hamferð).
Búnar: Anita Hermansen. Seymikona: Alma Nielsen. Sminkøsur: Maria Rasmussen, Rakul sumberg Dahl og Lóa Farstad. Matmóðir: Alma Nielsen. Fyrireiking av mati og drekka til frumframsýningina: Sunrid og Claus Olsen. Alt mulig mand: Rói Einarson.
Vertur og vertinna vera ávikavist Ólavur Rasmussen og Dania Johansen.
Suðuroyarkabarettin verður framførd á SALT og er fyri øll, sum tola skemt.


text:
Útinnan av arbeiði
Alt arbeiði skal skipast soleiðis, at tað kann útinnast trygdarliga og heilsuliga fult forsvarligt.
Tað er ynskiligt, at spurningarnir um arbeiðsumhvørvi ikki bert verða tiknir til viðgerðar í sambandi við útinnan av arbeiði, men longu tá ið tær fyrstu fyrireikingarnar verða framdar í sambandi við ætlað arbeiði.
Arbeiði skal í øllum lutum skipast soleiðis, at tað kann útinnast trygdarliga og heilsuliga fult forsvarligt út frá eini meting av teimum umstøðum í arbeiðsumhvørvinum, sum kann hava ávirkan á likamligu ella sálarligu heilsuna.
Havast skal í huga, at konstruktiónir, sertilgerð, staklutaloysnir og arbeiðshættir, sum kunna vera vandamikil fyri trygd og heilsu, ella minka um trygdina og heilsuna undir arbeiði, mugu ikki verða brúktar. Eisini skal tryggjast, at tað samlaða árinið á arbeiðsumhvørvið ikki ávirkar trygdina og heilsuna hjá arbeiðsfólkunum.
Nýggj arbeiðspláss ella broytingar av verandi arbeiðsplássi
Við fyriskipan av nýggjum ella broytingum av verandi arbeiðsplássum, arbeiðsgongdum og arbeiðshættum, nýtslu av nýggjari tøkniligari útgerð, keyp av nýggjum tøkniligum hjálpartólum, persónligari verndarútgerð og evnum og tilfari, skal tað tryggjast, at arbeiðsumhvørvið er sambæriligt við tey almennu og serligu krøvini í arbeiðsumhvørvislógini.
Trygdarskipanin á virkinum skal luttaka í fyriskipanini av arbeiðinum. Á virkjum, har eingin trygdarskipan er sett á stovn, skal arbeiðsfólkið luttaka í fyriskipanini av arbeiðinum.
Fyrilit fyri fortreytum hjá starvsfólki
Fyrilit skal takast fyri aldri, innliti, arbeiðsevnum og øðrum fortreytum hjá viðkomandi starvsfólki.
Barnakonur og Bróstakonur
Serliga viðkvæmir vandabólkar, sum barnakonur og bróstakonur, skulu verjast móti vandum, ið kunnu standast á arbeiðsplássinum. Arbeiðsgevarin skal síggja til, at atlit verða tikin til trygd og heilsu við at skipað arbeiðið soleiðis, at arbeiðið er vandaleyst fyri barna- ella bróstakonuna.
Likamliga ella sálarliga nervandi ella skaðiligt arbeiði
Við arbeiði, sum virkar likamliga ella sálarliga skaðiligt ella nervandi, kann Arbeiðs- og brunaeftirlitið seta krøv um at serlig arbeiðsumhvørvistiltøk skulu setast í verk. Slík tiltøk kunna vera vælferðartiltøk og onnur arbeiðsumhvørvistiltøk, sum eru neyðug til at fyribyrgja sjúku, sliti, vanlukkum v.m.
Skyldurnar hjá arbeiðsgevaranum eru nærri útgreinaðar í kunngerð um útinnan av arbeiði.
Starvsfólk einsamalt í arbeiði
Um eitt starvsfólk arbeiðir einsamalt, og hetta kann hava við sær vanda fyri viðkomandi, skal arbeiðið leggjast soleiðis tilrættis, at arbeiðið kann útinnast vandaleyst. Um ikki ber til at sleppa undan vanda, má viðkomandi starvsfólk ikki arbeiða einsamalt.
Arbeiði í økjum, har serligur vandi kann vera
Við arbeiði í økjum, har serligur vandi kann vera, mugu bert starvsfólk, ið hava fingið hóskandi leiðbeining, hava atgongd.
Likamlig ella sálarlig støða undir ávísum arbeiði
Um likamliga ella sálarliga støðan hjá einum starvsfólki undir ávísum arbeiði kann økja um vandan hjá sjálvum starvsfólkinum ella starvsfelagum, má viðkomandi starvsfólk ikki setast til slíkt arbeiði.
Fyribyrging
Við útinnan av arbeiði skal tryggjast, at byrgt er fyri:
- vanda fyri niðurraping
- omanlopi
- mold-ella grótskriðum
- vanda frá el-veitingum
- ristingum o.líkn.
- spreinging
- eldi
- eitring og kvaling v.m.
- leka og birting av vandamiklum dusti, royki, guvu, lukti gassi v.m.
- smittandi sjúku
Ljós
Ljósviðurskiftini á arbeiðsplássinum eiga at vera heilsuliga og trygdarliga fult forsvarlig og nøkta ymisháttaðar tørvir. Viðmælt verður, at arbeiðsrúmið hevur vindeygu við útsýni, tí hetta gevur gott ljós og skapar eitt hugaligt arbeiðsumhvørvi.
Donsk vegleiðing um ljósviðurskifti:
Ljóðviðurskifti
Sleppast skal undan óneyðugum óljóðum. Óljóðsstigið skal vera so lágt sum gjørligt og rímiligt við atliti at tøkniligari menning. Viðmælt verður, at øll arbeiðspláss hava eitt markvirði fyri óljóð á 85dB og 137dB fyri bráðljóð.
Sí eisini kunngerð um markvirði fyri óljóð á arbeiðsplássum
Donsk vegleiðing um óljóð:
Donsk evnissíða um óljóð:
Hitalag
Viðmælt verður, at hitalagið á einum arbeiðsplássi við setuarbeiði er millum 18 og 25 stig. Hitalagið eigur ikki at fara upp um 25 stig.
Eru hitaviðurskiftini ikki í lagi, skulu tiltøk setast í verk, sum verja starvsfólkini móti ov nógvum hita ella kulda.
Danskar vegleiðingar um hitalag:
Hitalag á føstum arbeiðsplássum
Arbeiði í nógvum hita ella kulda
Upplæring og leiðbeining í at útinna arbeiði trygt og vandaleyst
Arbeiðsgevarin skal síggja til, at hvør einstakt starvsfólk, uttan mun til slag og longd av setanini, fær nóg góða og málrættaða upplæring og leiðbeining í at útinna sítt arbeiði á ein vandaleysan hátt. Upplæring skal fara fram í arbeiðstíð.
Upplæring og leiðbeining í at útinna arbeiði trygt og vandaleyst skal fara fram við:
- starvssetanina
- flyting ella broyting av arbeiðsuppgávum
- innføring ella broyting av arbeiðsútgerð
- innføring av nýggjari tøknifrøði


text:
Tú vilt fegin sleppa at nýta eina yrking í undirvísingini, býta eina áhugaverda blaðgrein út til starvsfólkini ella kanska senda nótar til hini í orkestrinum. Tað er so lætt at taka avrit, senda talgilt tilfar og lata øðrum tilfarið.
Og tað ber eisini væl til.
MEN havast skal í huga, at talan er um tilfar, sum onnur fólk hava nýtt tíð og orku at framleiða. Sum onnur fólk eiga. Listafólkini eiga sambært lóg einkarættin til at gera av, hvat teirra verk verður nýtt til.
Hevur tú ikki fingið loyvi ella ikki gjørt avtalu við Fjølrit, er tað lógarbrot at endurgeva og breiða út vart tilfar sum tekstir, nótar og myndir.
Hvør hevur loyvi?
Tú hevur loyvi at taka avrit til egna nýtslu og at goyma vard verk talgilt – til egna nýtslu. Tú kanst væl gera eitt sanghefti til privata veitslu ella taka eina mynd av internetinum, sum tú heingir upp heima við hús.
Skúlar, almennir stovnar, fyritøkur og onnur, sum nýta og lata øðrum vart tilfar, skulu hava eina avtalu við Fjølrit
Avmarkingar
Mark er kortini fyri, hvussu nógv kann avritast. Reglur hesum viðvíkjandi eru at lesa her.
Viðurlag verður kravt eina ferð um árið grundað á, hvussu nógvir næmingar, starvsfólk, nevndarlimir og so framvegis hava verið knýtt at stovninum ella skúlanum farna árið.
Hvussu fáa vit loyvi?
Ivast tú í, um tú hevur loyvi at nýta, endurgeva ella breiða út eitt verk, send okkum ein fyrispurning.
Avritan og endurgeving innan undirvísingarvirksemi
Miðnám, hægri útbúgvingar og Próvstovan
4. august 2017 skrivaði Mentamálaráðið undir avtalu við Fjølrit. Avtalan fevnir um nýtslu av vardum verkum í undirvísing á miðnámi, hægri útbúgving og Próvstovuni. Hesir stovnir hava sostatt loyvi at framleiða ella fáa framleitt eintøk til brúks í undirvísing ella innanhýsis nýtslu til leiðslu, starvsfólk, ráð, nevndir osfr. (Sí tó “Avmarkingar“.) Avtalan kann lesast her og her.
Fólkaskúlar og kommunalir stovnar
14. juni 2018 komu Fjølrit og Kommunufelagi ásamt um ein avtalufrymil, har kommunur kunnu gerða avtalu við Fjølrit vegna fólkaskúlar, kommunalir dagstovnar, kvøldskúlar, musikkskúlar og aðrar kommunalar stovnar. Avtalufrymilin kann lesast her.
Fólkaskúlar og kommunalir stovnar hava einans loyvi at avrita og nýta upphavsrættarvart tilfar, um treytirnar fyri avtaluloyvi sambært § 42 í upphavsrættarlógini eru loknar: “Avtaluloyvi sambært hesi lóg hevur brúkari, ið hevur gjørt avtalu við felagsskap, sum innan ávísa listagrein umboðar upphavsmenn at einum týðandi parti av teimum verkum, ið verða brúkt í Føroyum.”
Avritan og endurgeving á privatum feløgum og stovnum
Til innanhýsis brúk ella undirvísing ber til, at avrita og nýta upphavsrættarvart tilfar, um treytirnar fyri avtaluloyvi sambært § 42 í upphavsrættarlógini eru loknar: “Avtaluloyvi sambært hesi lóg hevur brúkari, ið hevur gjørt avtalu við felagsskap, sum innan ávísa listagrein umboðar upphavsmenn at einum týðandi parti av teimum verkum, ið verða brúkt í Føroyum.”
Upplestur og líknandi framførðsla, av tilfari útgivi í Føroyum, á Kringvarpinum
22. januar 2019 undirskrivaðu Fjølrit og Kringvarpi avtalu, ið er galdandi frá 1. januar 2018. Avtalan kann lesas her.


text:
Jesus sum samskiftisráðgevi
Jesus sum samskiftisráðgevi
Bloggurin er eitt persónligt sjónarmið hjá tí, sum hevur skrivað.
Gud skapti okkum sum sosial menniskju. Vit trívast og mennast ikki í einsemi. Ein nýføðingur kann lættliga doyggja, sjálvt um hann bæði fær vátt og turt. Er ikki onkur, sum tosar við hann og gevur honum uppmerksemi, doyr hann! Samskiftið og sambandið millum okkum menniskju hevur sera stóran týdning fyri okkara trivnað og menning.
Hóast vit hava somu grundleggjandi tørvir, so eru vit tó skapað sera ymisk. Og tí er mangan, at vit traðka við síðuna av, tá vit samskifta við hvør annan. Vit ætla tað so væl, men knappliga er alt farið av kós, og vit standa spyrjandi: Hvat hendi har? Vit kenna ikki inn í hjartans og hugans djúpu røtur hjá hvør øðrum, og tí vita vit ikki altíð, hvussu best er at samskifta og møta hvør øðrum. Men hetta veit Gud, eisini hesum vil hann hjálpa okkum við. Vit kunnu hyggja at, hvussu okkara størsta fyrimynd, Jesus, gjørdi.
Ein dagin møtti Jesus Sakeusi. Bygdarfólkið visti, hvør Sakeus var, og hvussu hann var. Kanska var tað eisini orsøk til, at hann ikki slapp framat Jesusi. Hann var lítil, men fólkið flutti seg ikki, so hann kundi sleppa framat.
Hvussu er hjá okkum? Forða vit nøkrum at koma til Jesus við okkara fordómum? Okkara orðum? Okkara verumáta? Okkara gerðum?
Men tíbetur fann Sakeus upp á ráð. Hann kleiv upp í træið. Og hvat sigur Jesus so, tá hann sær Sakeus? Minnir hann Sakeus á alt tað skeiva, sum hann hevur gjørt? Biður hann fyrst Sakeus biðja um umbering? Møtir Jesus Sakeusi við fordómum og lyftum peikifingri? Nei, tað ger hann ikki. Jesus sigur: “Skunda tær og kom niður, tí eg ætli mær at vitja teg.” Ongin ábreiðsla, bara kærleiki.
Eg hugsi um hesa løtuna, tá eygu teirra møttust. Jesu eygu full av kærleika og miskunn. Tey sóu heilt inn í tað innasta hjá Sakeusi, men tað fekk ikki Sakeus at setast aftur. Hetta má hava verið ein heilt fantastiskt og vælsignað løta! Jesu kærleiksfullu eygu møttu einum syndigum manni og søgdu: Eg vil vitja teg! Fantastiskt!
Hevur tú nakrantíð sett teg niður, ella kanska klovið upp í eitt træ og sæð inn í Jesu kærleiksfullu eygu? So ger tað nú! Blunda og hygg við tínum hjartans eygu inn í Jesu eygu. Tey møta tær beint nú við kærleika, umsorgan og fyrigeving.
Jesus samskiftir við menniskju í kærleika og uttan fordøming.
Eina aðru ferð møtti Jesus einari kvinnu við ein brunn. Eisini hon hevði nógv í viðførinum, sum Jesus kundi átalað. Men tað gjørdi hann ikki. Í staðin vendir hann sær móti kvinnuni og biður hana um hjálp. Hann sær, hvørja styrki kvinnan hevur, og brúkar tað sum inngang til samtaluna. Kvinnan er von at draga vatn upp, so tað dugir hon væl. Hon er á heimavølli. Jesus stígur inn á hennara heimavøll og byrjar samtaluna við at spyrja hana um vatn.
Av tí at Jesus byrjar samtaluna rætt, er kvinnan áhugað í tí, sum Jesus sigur, og vit vita jú, hvørjum tað endaði við.
Kvinnan rennur inn í bygdina og biður øll koma at møta Jesusi. Hon, sum annars krógvaði seg fyri teimum, rennur nú við frímóði móti teimum og ynskir tað sama fyri tey, sum hon hevur upplivað. At vera loyst frá tí, sum bant hana. Stutta løtu aftaná at hon hevur møtt Jesusi, gerst hon ein trúboðari!
Jesus møtti eisini mongum øðrum menniskjum. Ránsmanninum á krossinum, ivandi Tummasi, Levi við tollbúðina, syrgjandi Mariu, smábørnunum og mongum, mongum øðrum.
Í dag sendir hann okkum at møta hvør øðrum. Mátti hansara verumáti og hansara samskifti lært okkum at samskift við hvør annan.
“So íklæðist tá eins og Guds útvaldu, heilagu og elskaðu, hjartaliga miskunn, góðvild, eyðmýkt, spaklyndi, langmóð, so at tit umbera hvør annan og fyrigeva hvør øðrum”. (Kolossubrævið 3,12-13a)


text:
Giftast
Ráð til dreymabrúdleypið
Sjálv brúðarvígslan er ókeypis, men tað kann lættliga gerast kostnaðarmikið at halda brúdleyp. Brúðarkjóli, klædningur, matur og hølisleiga er nakað av tí, ið skjótt kann fáa peningin at ganga undan.
Tí er tað umráðandi, at tit avgera, hvussu nógvan pening tit hava hug og møguleika at brúka til brúdleypið, áðrenn tit koma ov væl áleiðis við fyrireikingunum og fara at senda familju og vinum brúdleypsinnbjóðingina.
Yvirlit yvir útreiðslur
Tað er eisini eitt gott hugskot at fáa yvirlit yvir væntaðu útreiðslurnar tíðliga í tilgongdini. Á tann hátt síggja tit - svart upp á hvítt - hvussu nógv brúdleypið fer at kosta til samans. Yvirlitið er eisini eitt gott amboð hjá tykkum at brúka sum grundarlag, tá tit skulu raðfesta ymisku útreiðslurnar.
Sparið saman í góðari tíð
Samlaði prísurin fyri brúdleypið veldst sjálvandi um, hvussu tit raðfesta, og hvørji ynski tit hava. Vilja tit gera alt sjálvi við hjálp frá familju og vinum, ella ynskja tit tykkum eitt stórt brúdleyp við kokki, tónleiki og leigaðum hølum? Tykkara val og raðfesting avger endaliga kostnaðin.
Um tit spara saman til brúdleypið, økja tit møguleikan fyri at kunna halda júst tað brúdleypið, sum tit ynskja tykkum. Við roknaranum niðanfyri kunnu tit fáa eina ábending um, hvussu nógv og hvussu leingi, tit skulu spara saman fyri at fáa ráð til tykkara dreymabrúdleyp.
Soleiðis kunnu tit spara
- Ynskja tit at bjóða familju og góðum vinum, ella er gestalistin uppaftur longri? Talið á gestum hevur aloftast stóra ávirkan á samlaða kostnaðin.
- Ynskja tit at bjóða gestunum eina veitslumatskrá við 5 rættum, ella skal tað vera ein meira óformlig móttøka? Skal tað vera dansur og frí barr? Veljið ta loysnina, ið hóskar til tykkara pengapung.
- Biðið um tilboð til mat, blómur, myndatøku o.a. frá fleiri veitarum. Á tann hátt kunnu tit tryggja tykkum besta prísin.
- Ætla tit tykkum á brúðarferð, er tað eitt gott hugskot at ynskja tykkum pening í brúðargávu. Tað kann vera eitt gott ískoyti til ferðina.


text:
Vit hátíðarhalda Barnaútvarpið, tí tað hevur verið til í 60 ár. Erling Isholm, søgufrøðingur greiðir frá tíðini, hvørjar hava yrvirskriftirnar verið og hvat hevur eyðmerkt seinastu sjey árini. Eisini greiða børn og ung frá, hvat tey minnast frá barnaútvarpinum.
Barnaútvarp í 60 ár - 2. sending
Fimm sendingar um 60 ár
Vit hátíðarhalda Barnaútvarpið, tí tað hevur verið til í 60 ár. Erling Isholm, søgufrøðingur greiðir frá fyrstu tíðini, tá ið Barnaútvarpið byrjaði, hvussu var tað tá? Hvat spældu børnini tá? Ein fyrrverandi smádrongur kemur á vitjan, og hann eitur Rudolf Joensen. Hvørjum lurtaði hann eftir í barnaútvarpinum?
Aðrir partar
Vit hátíðarhalda Barnaútvarpið, tí tað hevur verið til í 60 ár. Erling Isholm, søgufrøðingur greiðir frá 80´unum. Hvussu var tað tá? Hvat spældu børnini tá? Vit tosa við eina fyrrverandi smágentu, og hon eitur Rigmor Dam. Hvat minnist hon frá Barnaútvarpinum?
Vit hátíðarhalda Barnaútvarpið, tí tað hevur verið til í 60 ár. Erling Isholm, søgufrøðingur greiðir frá fyrstu tíðini, tá ið Barnaútvarpið byrjaði, hvussu var tað tá? Hvat spældu børnini tá? Ein fyrrverandi smádrongur kemur á vitjan, og hann eitur Heðin Mortensen, hann var 11 ára gamal, tá ið útvarpið varð sett á stovn. Hvat minnist hann?
Vit hátíðarhalda Barnaútvarpið, tí tað hevur verið til í 60 ár. Erling Isholm, søgufrøðingur greiðir frá fyrstu tíðini, tá ið Barnaútvarpið byrjaði, hvussu var tað tá? Hvat spældu børnini tá? Ein fyrrverandi smádrongur kemur á vitjan, og hann eitur Svein Magnason. Hvat minnist hann frá Barnaútvarpinum?


text:
Dystirnir ímillum H71 og Maribor verða leiktir í Høllini á Hálsi fríggjakvøldið klokka 19.00 og sunnukvøldið klokkan 19.00 - FM1 sigur beinleiðis frá dystinum
Fríggjakvøldið og sunnukvøldið spælir H71 fyri fyrstu ferð í evropiskari kapping. Mótstøðuliðið er siðvanda slovenska felagið, RK Maribor, ið skulu spæla ímóti skerdum Føroyameistarum.
Elias Ellefsen á Skipagøtu, ið millum annað var valdur týdningarmesti leikari tá ið Føroyar vunnu European Open kappingina, sleyg sítt navn fast í vaksnamannahondbólti, tá ið hann skeyt níggu mál í stórsteypadystinum ímóti Neistanum fyri fýra vikum síðani. Síðani spældi hann aftur ímóti Neistanum, áðrenn hann breyt nøsina í dysti ímóti VÍF 18. september.
Hoyvíkingurin skuldi halda stuttan steðg, men nú er hann vorðin sjúkur, og Einar Jónsson, venjari hjá H71 staðfestir fyri in.fo í dag, at Elias Ellefsen á Skipagøtu ikki fær spælt dystirnar ímóti RK Maribor í vikuskiftinum.


text:
- Tíðindi, mentan og ítróttur
Stórur eldur í Onglandi
BBC skrivar, at myndugleikarnir siga, at vandi er fyri, at eldurin ikki verður bastur í fleiri vikur.
100 herfólk frá Royal Regiment of Scotland eru komin á staðið í morgun, og tyrlur skulu brúkast at royna at fáa tamarhald á stóra eldinum.
60 sløkkiliðsfólk hava í alla nátt roynt at bast eldinum, sum fevnir í fleiri ferkilometrar, skrivar BBC.
Eldurin kyknaði sunnudagin, og fyrst varð hildið, at hann var bastur. Men so kyknaði aftur mánadagin, og eldurin hevur breitt seg, nú veðrið hevur verið so turt og hitastigini mong.
Eini hálvtannaðhundrað fólk noyddust í gjárkvøldið at rýma frá húsum í bygdini Carrbrook egna eldin.
BBC hevur videoupptøkur frá eldinum, og tær kunnu síggjast her:
Sí eisini


text:
Bókadeild Føroya Lærarafelags
Bókadeild Føroya Lærarafelags, ofta stytt BFL, varð stovnað í 1956. BFL hevur givið nógvar bøkur út, serliga til børn og ung. Hetta virksemið hevur verið skipað gjøgnum barnabókaklubba og ungdómsbókaklubba. Bókadeild Føroya Lærarafelags er helst virknasta forlag í landinum. Føroya Lærarafelag eigur Bókadeild Føroya Lærarafelags. Í 1985 setti forlagið Ingrið Sondum í starv sum leiðara, sum burturav fekst við bókaútgávu. Í 1997 varð Niels Jákup Thomsen settur sum leiðari á Bókadeildini.
Hvørji jól, síðan forlagið varð sett á stovn, er "Mín jólabók" komin út. Tær fyrstu jólabøkurnar høvdu bleytar permur, men síðan 2004 er jólabókin vorðin sum stór myndabók í litum við stívari permu. Innihaldsliga er hon broytt munandi við adventssøgu og ítrivi til børnini.


text:
Fyrr í vikuni gjørdi 07 Vestur avtalu við unga kvívíkingin, um spæl hetta komandi kappingarárið. Vit í 07 Vestur eru sera fegin um, at Tórstein velur at halda fram, og ynskja honum eisini tillukku við yrkisleikarasáttmálanum.
18 ára gamli Tórstein Mýlingstind er, fótbóltsliga, uppvaksin her vesturi, fyrst í barnaliðunum hjá SÍF, og síðani í 07 Vestur. Hann spældi frumdystin á 1. liðinum í 1. deild í 2010, og spældi eisini í 1. deild í fjør. Tórstein fekk sítt gjøgnumbrot á 1. liðinum í fjør summar, tá hann vann sær plássið á høgra bakki, har hann spældi 16 dystir, har av ein í steypakappingini.
Stórt tillukku til Tórstein!
Eykaaðalfundur sunnudagin 1/3-20
Lýst verður til eykaaðalfund sunnudagin 1/3 kl. 17.00 í 07Vestur húsinum.
Skrá:
1.Framløga av roknskapi og fíggjarstøðu til góðkenningar
2.Val av grannskoðara
3.Ymist
Nevndin
Málskjúttar


text:
Sonni Larsen og Jeppe Borch skulu standa á odda fyri A-landsliðnum hjá monnum. Teir báðir skrivaðu í gjár undir avtalu fram til 30. juni 2019.
Tíðindi
Nýggir venjarar settir
Per Klarup og Christoffur Gert Nielsen skulu standa á odda fyri U20-landsliðnum hjá kvinnum. U20 er fyri leikarar føddir í 1998 og seinni.
Vórðu revsaðar fyri hvørt mistak
Føroyar tapti tepurt fyri Póllandi b í dag. Úrslitið var 24-23, eftir 12-10 í hálvleikinum.
Niklas við í Champions League dysti
Málverjin, Niklas Simonsen, var við í hópinum hjá besta liðnum hjá Skjern, tá teir í dag spældu Champions League dyst móti Dinamo Bukarest úr Rumenia.
U17-kvinnur: Tryggur sigur á Kosovo
Føroyska U17-kvinnulandsliðið endaði sum nr. 7 í hondbólti til Women’s 17 EHF Championship í Skopje í Makedonia.


text:
Fólkaflokkurin fer ikki undir nøkrum umstøðum at hækka, ella
innføra nýggj gjøld. Heldur ikki avgjald á brennievnið.
Avgjøld av øllum handa slagi hava eyðkent sitandi samgongu. Kreativitetinum hevur ikki feilað nakað, tá tað hevur snúð seg um at uppfinna nýggj avgjøld og hækka verandi.
Fólkaflokkurin sigur kortanei til fleiri avgjøld. Fólkaflokkurin vil minka, ella avtaka gjøld, sum sitandi samgonga hevur lagt á skattgjaldaran.
Í sannari avgjaldsøði hevur henda samgongan uppfunnið avgjøld av øllum handaslagi. Henda øðin skal steðgast.
Nú skal borgarin, familjan, einstaklingurin, skattgjaldarin í fokus heldur enn landskassin.
Elsebeth Mercedis Gunnleygsdótturvalevni fólkafloksins


text:
Í dag fekk 6. flokkur vitjan av manningini á Westward Ho og umboðum frá Jógvani Weihe. Orsøkin var, at 6. flokkur hevur luttikið í fiskikappingini hjá Westward Ho.
Hóast tað ikki rakk til eitt vinnarapláss fyri flest fiskar, so vann Bjarta Káradóttir fyri stórsta fisk. Bjarta fiskaði tann 27. august ein tosk, sum vigaði 8,5 kg. Fyri hetta vann hon eina flotta tráðu frá Jógvani Weihe.
Fiskikappingin er nakað, sum allar 6. flokkarnir gleða seg til og tí skal manningin á Westward Ho fáa eina hjartans tøkk fyri góðar upplivingar.


text:
Tórshavnar kommuna hevur í dag heitt á Fútarćttin um at leggja fútabann móti ćtlađa 10. flokstilbođnum, iđ skúlin farnu dagarnar hevur bjóđađ fram og skipađ innskriving til, nevnt MiđRás.
Tađ merkir, at Kommunuskúlin skal steđga hesi ćtlan beinanvegin.
Býráđiđ hevur viđ heimild í fólkaskúlalógini og viđ góđkenning frá Mentamálaráđnum samtykt nýggjan skúlabygnađ, har allir 10. flokkarnir í kommununi verđa savnađir fyri seg í Eysturskúlanum, nevnt Nám X.
Hóast at Fiskimálaráđiđ í sambandi viđ viđgerđ av kćru frá Kommunuskúlanum fyribils hevur steđgađ kommununi í endaligu fyrireikingunum, er skúlabygnađurin frá og viđ skúlaárinum 2010/2011 ikki broyttur ella strikađur.
Hvřrki leiđslan ella skúlastýriđ í Kommunuskúlanum hava nakra heimild til – av sínum eintingum – at skipa fyri undirvísingartilbođi til 10. flokk í Tórshavnar kommunu. Kommunan visti ikki nakađ um hesa ćtlan, og hevur heldur ikki játtađ fígging.
Kommunan er harumframt vorđin kunnađ um, at Kommunuskúlin hevur fingiđ noktandi svar frá Mentamálaráđnum um at skipa 10. flokk í Kommunuskúlanum. Heldur ikki hesa ćtlan kendi kommunan nakađ til, og eisini í hesum fřri fór leiđslan og skúlastýriđ í Kommunuskúlanum uttanum býráđiđ.
Heđin Mortensen, borgarstjóri, harmast um, at tađ skal vera neyđugt viđ fútabanni móti einum av kommunalu skúlunum. Men framferđarhátturin hjá Kommunuskúlanum, har greiđar ásetingar í fólkaskúlalógini eins og řll skúlaskipanin í kommununi púra verđur skúgvađ til viks, mátti steđgast beinanvegin.
Hann harmast eisini um, at nćmingar og foreldur eru řrkymlađ og nú eru farin at ivast í, hvussu verđur viđ 10. flokki í kommununi nćsta skúlaár, men ongum nýtist at stúra, tí frá og viđ skúlaárinum 2010/2011 verđur 10. flokkur í Tórshavnar kommunu einans í Eysturskúlanum.
Nćmingar, sum enn ikki hava skrivađ seg inn til 10. flokk í Eysturskúlanum, verđa upptiknir, hóast at umsóknarfreistin er farin.